text:
Uphenya abasingatha amafa abafileComment on this story
MHLENGI SHANGASE
UMVIKELI woMphakathi, u-Adv Thuli Madonsela, uphenya inkohlakalo edla lubi kulabo ababhekele amafa abashonile (master of high court) abazibhubhudlela imali yabasuke beshone bengashiyanga myalelo wokuthi amafa abo azosingathwa ngubani.
U-Adv Madonsela uthi umuntu uma eseshonile kuvele kunikwe noma ngubani ifa kungazange kulandelwe imigudu efanele.
Uthe uNgqongqoshe wezoBulungiswa, uMnuz Jeff Radebe, kumanje wenza uphenyo ePitoli naseMgungundlovu.
“Imali yabantu iyadliwa ngoba kukhona nje elinye icala lapho kwashona khona ubaba, kwasuka indodana yasemshadweni wokuqala yahamba yayofuna imali. Umfelokazi yena uhlezi emakhandleleni ubona nje ngoba esezokhishwa endlini,” kusho uMadonsela.
Ukusho lokhu izolo ngesikhathi ekhuluma enkundleni yokucebisa omama abakhulisa izingane ngabodwana nalabo ababhekene nezinkinga eNyuvesi yaKwaZulu-Natal ophikweni lwase-Howard College.
Uthe kubalulekile ukuthi abantu bashiye bezibhalile izincwadi zamafa ukuze kungabikhona ubugebengu osebudla lubi kula mahhovisi.
“Kudliwa imali yabantu ikhwatshaniswe ngoba abantu bengazi lutho. Le nkohlakalo siyayiphenya njengoba noMnyango wezoBulungiswa neSpecial Investigation Unit bamatasa ngophenyo ngalolu daba,” kuqhuba uMadonsela.
Uxwayise abesimame ukuthi kumele bazi ukuthi bangakwazi ukuthola isondlo sabantwana babo noma kungathiwa ubaba wengane akasebenzi.
“Uma abazali bobaba lo osuke ekhulelisile besebenza kahle ningakwazi ukuthi nibayise enkantolo kube yibo abazokhokha isondlo sengane yabo. Abantu abaningi abakwazi lokhu kodwa yinto ekhona,” usho kanje.
Ululeke omama ukuthi akumele babakhulume kabi obaba bezingane uma bengasazwani nabo ngoba lokho kwenza izingane zibabuke ngenye indlela.
“Ningabizi obaba bezingane ngezidakwa, akayikhiphi imali namanye nje amagama ngoba ingane nayo izobuka kanjalo ngoba isuke imthanda umzali wayo. Khuluma kahle ngaye noma kungathiwa uhlupha kangakanani,” usho kanje.
UMengameli weDurban Chamber of Commerce, uNksz Thato Tsautse, uthe ziningi izingqinamba ezibhekene nabesifazane wathi kusadingeka kube nezinkundla zokubaluleka.
Uthe kubalulekile ukuthi uma uzokhulisa ingane yomfana uma ungumama ukuthi ufune usizo kwabanye ngoba kunzima ukukhulisa ingane yomfana.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


c: text/html

text:
Limi ku-52% elabahambisana noZuma
2012-12-17 13:32
Johannesburg - Isibalo sabantu abathanda uMengameli uJacob Zuma ezweni singu-52%, kube u-70% abahamba noKgalema Motlanthe, kusho ucwaningo olukhishwe ngoMsombuluko.
"Ucwaningo luthole ukuthi u-52% wabantu bayayamukela indlela uMengameli uJacob Zuma enza ngayo umsebenzi wakhe," kusho iTNS South Africa esitatimendeni.
Ucwaningo lwenziwe phakathi kukaDisemba 6 no-10 kusetshenziswa omakhalekhwini kubantu abangu-3 100, abaphakathi kweminyaka engu-18 no-45, abahlala ezindaweni zasemadolobheni amakhulu namancane aseNingizimu Afrika.
Ucwaningo luveza ukuthi ezindaweni ezisemadolobhedi amakhulu zehlele ku-49% izibalo zabathanda uZuma, kodwa kwezinye izindawo zingu-58%.
Bangu-70% abahamba noMotlanthe, u-67% wabo abasemadolobheni amakhulu kuthi u-75% wabo abakwezinye izindawo.
"Ocwaningweni lwangaphambilini iphini likamengameli lathola u-51%.
I-TNS ithe njengokwejwayelekile kwezombusazwe eNingizimu Afrika, ucwaningo lukhombise ukuthi kunomehluko phakathi kwabantu ngebebala labo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA

robotstxt: allowed

filter: keep


text:
ICosas ithi akududulwe ofeyile uGrade 11
2013-01-17 16:32
Johannesburg - Udaba lwesicelo senhlangano yabafundi iCongress of SA Students sokuthi kududulwe umfundi owafeyila uGrade 11, kuyadingidwa ngalo, kusho uMnyango wezeMfundo eGauteng.
“Ihhovisi eliphezulu liyahlangana nehhovisi lesifunda ukuzama ukudingida ngalolu daba,” kusho okhulumela uMnyango uCharles Phahlane.
"UMnyango uxhumana nomzali womfundi mayelana nalolu daba.”
UPhahlane uthi akukho ukuphazamiseka komsebenzi esikoleni iMorris Isaacson High School, la kufunda khona lo mfundi oyilungu leCosas.
Phambilini namhlanje, iphephandaba iThe Star, libike lathi iCosas iphazamisa ukufunda esikoleni.
Umengameli weCosas uCollen Malatji, uthi inhlangano iyazi ngalokhu okuqhubekayo, uthi angeke baphawule kakhulu ngalolu daba njengoba lusezandleni zoMnyango.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuminze owesilisa ngaseGreytown
2012-10-05 07:53
Durban - Sigcine sitholakele isidumbu sowesilisa ogwilize eLake Merthley ngaphandle kwaseGreytown, sitholwa yithimba lezokuthungatha nokutakula laseMgungundlovu.
Okhulumela amaphoyisa uCaptain Thulani Zwane uthe le ndoda ihlonzwe njengoSiyabonga Mzimela, 28.
“Uphenyo lutshengisa ukuthi uMzimela nabangani bakhe bebeyobhukuda ngesikhathi evelelwa yilo mshophi," kusho uZwane.
Ngesikhathi iphephandaba iThe Witness lifonela umama kaMzimela, uthe ngeke akwazi ukuphawula ngenxa yokuthi usashaqekile.
Kuyaphenywa ngokufa komuntu.
- Landela
IzindabaNews24 kuTwitter
- The Witness


text:
Bayayichitha i-tsunami
2012-04-11 16:46
Johannesburg- AbePacific Tsunami Warning Center, basihoxisile isexwayiso ngokuhlasela kwe-tsunami ebesikade sihanjiswe emazweni aseduze nolwandle i-Indian Ocean, kubika umthombo wezindaba i-Eyewitness News.
Isexwayiso size ngemuva kokuhlasela kwamagagasi anamandla ahlasele e-Indonesia.
Isexwayiso sikhishwe emazweni angu-28 ahlanganisa neNingizimu Afrika.
Amadolobha ekade eqashwe kakhulu kuleli ahlanganisa iPort Elizabeth, iKapa, iTheku kanye nePrince Edward Islands.
– "Like" ikhasi lethu ku-Facebook uze ukwazi ukujoyina inkulumo ngolimi
lwakho.
– Landela IzindabaNews24 kuTwitter (@IzindabaNews24).
- News 24


text:
Kumiswe ukufunda e-DUT
2013-02-05 14:02
Durban - Kumisiwe okwesikhashana ukufunda esikhungweni semfundo ephakeme iDurban University of Technology, lokhu kuza ngemuva kokuthi abafundi bebambe umbhikisho onodlame ngezithuba zasekuseni, kubika iNewswatch.
Okhulumela i-DUT u-Alan Khan uthi amaphoyisa abizelwe esikhungweni i-Indumiso Campus, eMgungundlovu, la khona abafundi abanodlame bengene khona ngodli esitolo esingaphakathi esikoleni.
UKhan uthi kuqashwe ngeso lokhozi esikhungweni esiseThekwini.
"Sikholwa wukuthi kube nokunye ukubhikisha ngaphandle kwesikhungo iRitson Campus, ngaseCurries
Fountain. Abafundi babhikishe ngezikhathi zasekuseni, sithole umbiko othi amaphoyisa asebenzise isisi esikhalisa unyembezi ukuhlakaza abafundi."
Kumanje abaphathi besikhungo baphezu kwezingxoxo nenhlangano emele abafundi.
Kukholakala ukuthi umbhikisho uphathelene nezinto ezithinta izimali zokufunda, nokho-ke uKhan uthi isibonelelo esingu-R234-million sesivele sicazelwe abafundi abangu-9 000.
Ukufunda kubhekeke ukuthi kuqhubeke ngoLwesithathu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
‘Luncane ulwazi ngokuhlelwa kwemindeni’ ucwaningoComment on this story
INTATHELI YESOLEZWE
UCWANINGO olwenziwe kwabesifazane abangu-4 199 abaqhamuka emazweni ahlukene emhlabeni lutshengise ukuthi yingcosana kuphela yabo eyazi ngezivikeli nendlela efanele yokuhlela umndeni.
Iningi labo alazi lutho noma lazi okuncane ngezindlela ezehlukene zokuzivikela abazisebenzisayo ukuhlelela umndeni.
Lolu cwaningo, i-I Plan On, olwenziwa yinhlangano ebizwa ngeMerck eMelika naseCanada lukhishwe ngoJuni nonyaka.
Luqalwe ngoSepthemba no-Okthoba nyakenye kubuzwa abesifazane ngolwazi abanalo ngezinto zokuvikela ukukhulelwa nokuzisebenzisa.
Lwenziwa kwabesifazane abaphakathi kweminyaka engu-18 kuya ku-35 abasebenzinsa izindlela ezahlukene zokuhlelela umndeni.
Phezu kokungafundiseki ngezinto ezivimba ukuba owesifazane akhulelwe uma eya ocansini, laba besifazane bebebala izinkolelo abanazo uma kuza ngasekusebenziseni izinto ezivikela ukukhulelwa.
Abanye bebengayilandeli imigomo ebekelwe ukusebenzisa izivikeli ngoba benalezi zinkolelo obekuphazamisa indlela ezisebenza ngayo.
Iningi lalaba besifazane lisebenzisa amaphilisi okuvimbela ukukhulelwa kodwa alikaze lixoxe noma lifundiswe indlela okuyiyo yokusebenzisa la maphilisi.
Kanti uma behambela odokotela noma imitholampilo abalulekwa ngendlela efanele yokusebenzisa izinto zokuzivikela.
Kulolu cwaningo kuvele ukuthi ezinye zezinkolelo abanazo zithi:
n U-28% wabo ukholelwa wukuthi uma usebenzisa amaphilisi ngeke uphinde uthwale umntwana.
n U-19% ukholwa wukuthi uma uvala inzalo isikhathi eside kudingeka ukuthi uhlinzwe kodwa lokhu akulona iqiniso.
n U-31% uthi amaphilisi iyona ndlela yodwa ephephile yokuvala noma ukuvimbela ukukhulelwa.
n U-19% ubucabanga ukuthi uma weqiwe usuku wangalidla iphilisi elilodwa ngeke ukhulelwe.
n Okunye okuqhamuke kulolu cwaningo wukuthi cishe u-48% wabo uthi uzolinda ufinyelele ezinqumeni ezibalulekile empilweni njengokuthola umsebenzi ngaphambi kokukhulelwa.
n U-76% uthi awukaze uxoxe nabahlengikazi ngamaphilisi abawasebenzisayo ngoba bazitholela ngokwabo indlela okufanele basebenzise ngayo la maphilisi.
Abasebenzisa umjovo (hormonal birth control) bathi bacabanga ukushintsha le ndlela abayisebenzisayo.
Abacwaningi bathi kubalulekile ukuthi uma umuntu ekhetha indlela azwana nayo yokukuvimbela ukukhulelwa axoxisane nomhlengikazi ukuze athathe isinqumo esefundisekile.
Uma esefuna ukushintsha kanjalo aphinde axhumane nodokotela noma umhlengikazi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Akuphenywe nge-etolling - Cosatu
2012-11-30 16:50
Johannesburg - Kumele kuqalwe ikhomishana ezophenya ngodala oluthinta ama-etoll, aseGauteng, kusho uNobhala womfelandawonye wezinyunyana zabasebenzi iCosatu, esifundazweni uDumisani Dakile.
UDakile usho kanjena ngesikhathi kuqhubeka imashi yokulwa nama-etolls, ePitoli ngoLwesihlanu.
"Sifuna ukwazi ukuthi ngobani abaqashwa ukuthi benze umsebenzi, kumele kusungulwe ikhomishana ezophenya ngayo yonke lento ye-etolling,” kuqhuba uDakile ngesikhathi edlulisa uhlu lwezikhalazo kuJames Molao, oyisikhulu soMnyango wezokuThutha.
"Sifuna ukwazi ukuthi ngobani laba abazosisenga imali engaka, unyaka nonyaka.”
UDakile uthi akukho noyedwa umuntu othanda indaba ye-etolling.
"Sifuna uhulumeni acacise ukuthi ngubani kubahlali baseGauteng othanda lento ye-etolling.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
UDhlomo uthi phansi ngemitholampilo mbumbulu
2011-04-28 11:44
Chris Ndaliso, The Witness
Pietermaritzburg - UNgqongqoshe wezeMpilo KwaZulu-Natal uSibongiseni Dhlomo uthi ngeke ayibekezelele imitholampilo yokuhushula izisu engekho emthethweni kanti-ke ube esekhuthaza imiphakathi ukuthi ibikele izikhulu ngale mitholampilo.
Ubekhuluma njengoba ezohambela oLundi kusasa nalapho kuzobe kuvulwa isikhungo sikanokusho esizosiza abesifazane abazithwele nabazobeletha, nesizovulwa amahora angu-24.
UDhlomo ube esexwayisa ngobungozi nezinselelo eziba khona ngenxa yokukhipha izisu ezindaweni ezingagunyaziwe kanjalo nokukhulelwa kwentsha e-KZN.
"Sizimisele ukulwa nezingqinamaba ezibhekene nentsha, okubalwa ukubeletha, ukukhulelwa, ukuhlela umndeni nezinkinga eziba khona kulona lonke uhlelo lokukhulelwa.
"Iningi lezinto ezenzekayo nokushona kwabantwana abasanda kuzalwa kusuke kungagwemeka."
- The Witness


text:
Akukhokhelwe odokotela ngokushesha - SAMA
2013-02-06 16:38
Johannesburg - AbakwaSA Medical Association sebecele uMnyango wezeMpilo eGauteng ukuthi usheshise uhlelo lokukhokhelwa kodokotela izimali abakweletwa zona.
"Sesicele odokotela ukuthi balethe amagama abo, kuze bezokwazi ukuthi bakhokheleke ngomsebenzi abawenza sekwedlule isikhathi ababekelwe sona. Kumele bakhokhelwe kungenjalo kuhanjiswanwe izinkantolo," kusho usihlalo kusoseshini uPhophi
Ramathuba.
I-SAMA ihlangane noMnyango ngoLwesibili, ngenhloso yokuthi kuboniswanwe ngokukhokhelwa kodokotela.
NgoMsombuluko, kuvele ukuthi abakaholelwa odokotela esibhedlela iChris Hani
Baragwanath, eSoweto, isesibhedlela ePholosong, ise-OR Tambo Memorial kanjalo nasezibhedlela eKurhuleni.
Kuthiwa odokotela baseBaragwanath bebengakawutholi umholo kaJanuwari kanti abaseKurhuleni bona selokhu bagcina ukuhola ngoSephthemba.
UMnyango uthi kukhona odokotela abangayigcwalisanga ngendlela imininingwano yabo, yingakho bebengakaholelwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kudingeka amanye amasosha eMali
2013-02-07 12:03
New York/Paris - IFrance ngoLwesithathu ifake ngokusemthethweni isicelo ku-UN Security Council sokuba icabange ngodaba lokutshala amashosha okugcina ukuthula eMali, uma isimo sesiwavumela amasosha aseFrance ukuba aphume kuleliya lizwe.
Inxusa laseFrance uGerard Araud uthe kube ngokukuqala ukuba acele kulo mkhandlu owakhiwe ngamazwe angu-15 ukuba kutshalwe amasosha kanti usethole isiqiniseko kuwo amalungu omkhandlu ukuthi bazosicubungula isiphakamiso.
"Amasosha aseFrance ngeke ahlale eMali ngakho kuzomele kube noshintsho emasontweni ezayo ngaphambi kokuba kutshalwe amanye amasosha,” kusho u-Araud.
I-UN ikulungele ukutshala amasosha okugcina ukuthula eMali njengoba isimo siya ngokuzinza kuleliya lizwe, kusho uHerve Ladsous, ongaphansi kwezokusebenza kwamasosha okugcina ukuthula.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Kusolwa itulo lokugudluza uVaviComment on this story
CELANI SIKHAKHANE
KUSOLWA abaholi benyunyana yothisha KwaZulu-Natal, iSouth African Democratic Teachers Union (Sadtu) ngokuqhuba umkhankaso wokuketula uNobhala-Jikelele weCosatu uMnuz Zwelinzima Vavi ngoba bemsola ngokuthi uzophazamisa izinhlelo zokuthi uMengameli Jacob Zuma athathe ihlandla lesibili.
Phakathi kwalaba baholi kubalwa kubo noNobhala weSadtu esifundazweni uMnuz Mbuyiseni Mathonsi. Kuthiwa sekube nemihlangano eminingana lapho kudingidwa khona udaba lukaVavi. Kuthiwa bafuna ukufaka uMnuz Fikile Majola weNehawu noma uMnuz France Baleni weNum.
Izolo inyunyana yabasebenzi bokusansimbi iNumsa KwaZulu-Natal ikhiphe isitatimende lapho igxeka khona imizamo yeSadtu yokudicilela phansi uVavi uma inemibuthano.
Umholi weNumsa esifundazweni uMnuz Mbuso Ngubane uthe asibethusi isenzo seSadtu ngoba bayazi ngaso. Uthi naseMpumalanga yakhombisa ukudicilela phansi uVavi ngezinkulumo ezazenziwa embuthwaneni wayo.
“Sizimisele ukufa lapho uVavi efa khona ngakho uma kukhona abathi akaphume esikhundleni nathi sizofuna ukuthi zonke izikhundla ezisebuholini obuphezulu zivuleleke ukuthi kube nabantu abazophakanyiswa kuzo baphonse inselelo ebuholini obukhona bonke,” kusho uNgubane.
Uthe bona bagculisekile ngobuholi bukaVavi futhi bayazi ukuthi laba abafuna aphume bahlose ukuthi iCosatu ibe buthaka.
Uthe bona uma beya eMangaung bayobheka ukuthi ngabe izinqumo ezathathwa ePolokwane zibasebenzele yini abasebenzi.
Laba baholi beSadtu eKZN kuthiwa sebeke baya eGoli ukuyohlangana nalabo abafuna uVavi achithwe nalapho bekubhungwa ngamasu okuthi angakhishwa kanjani ukuze kufakwe uBaleni noma uMajola.
Ngenxa yalokhu laba abavikela uVavi bathi bafuna noMnuz Sdumo Dlamini onguMengameli weCosatu akhishwe kungene uMnuz Cedric Gina weNumsa .
Umholi eligodliwe igama lakhe uveze ukuthi laba baholi abangamfuni uVavi sebeze bazama nokuya kuye beyomkhuza ngezinkulumo zakhe ezihlale zigxeka uhulumeni kaKhongolose bekhala ngokuthi kuvele kube sengathi uyiqembu eliphikisayo.
Le ngqungquthela izoba ngoSepthemba 17 kanti zonke izinyunyana ezingaphansi kweCosatu kulindeleke ukuthi zifake amagama eziwaphakamisile ungakafiki uSepthemba 14 okuyoba wusuku lokuvalwa kokuqokwa kwalabo abazongenela izikhundla.
Ethintwa uMathonsi uthe alikho iqiniso ngalezi zinsolo ngoba ubuholi bukazwelonke beSadtu yibo obuzonquma ngezithunywa nangodaba lwabazovotelwa kuCosatu.
“Ukuthathephi lokho futhi ubani okutshelile ngoba thina njengesifundazwe asihlangene nodaba lokukhetha ubuholi kuCosatu kodwa uhlaka lukazwelonke okuyilona kuphela olunegunya lokubhekelela lezo zinto,” kusho uMathonsi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Kuzohanjiswa usizo eSudan -EU
2012-07-26 16:37
Brussels - I-European Union imemezele ukuthi izohambisa izigidigidi zama-Euro ukwelekelela amazwe iSudan, South Sudan neYemen, kusho umbiko ngoLwesine.
Impi eqhubeka kula mazwe isiholele ekutheni abantu abalinganiselwa ku-200 000 babaleke bashiye amakhaya abo, umbiko uthi bakhona abanye abalinganiselwa ezinkulungwaneni abasazobaleka, kusho ukhomishana we-EU uKristalina Georgieva
"Uxhaso oluhanjisise lwenyuswe ngo-40 million Euros." kusho ukhomishana.
IYemen yilona lizwe eliswele kunawo wonke e-Arab Peninsula, abantu abalinganiselwa ku-40% balala bengadlile, abangu- 1.25 million baxakwe yizimpi eziqhubekayo bese kuthi abangu-250 000 bangabokufika abadabuka eSomalia nase-Ethiopia.
"IYemen ilokhu iqhubeka nokuba yizwe elinenkinga kakhulu emhlabeni jikelele."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Uvukwe wukuwa ebhema washa nendluComment on this story
NOKUBONGWA PHENYANE
UBAMBA uyayeka awazi nokuthi uzosikhiphela kuphi isidumbu sendodana yawo eshone ngemuva kokuvukwa isifo sokuwa ibhema ugwayi kwase kuthungeleka umbhede kwasha wonke umuzi umndeni wakwaMbuyane KwaMashu esigcemeni sakwa C.
Lo mndeni kumanje awukhanyise makhandlela ngenxa yokuthi kushe yonke into nokugcine ngokuthi uthathwe uyiswe ehholo lomphakathi lapho uqube khona okwesikhashana
UMnuz Sipho Mbokazi (44), kuthiwa ushe waphela kade kungakapheli nesikhathi esingakanani unina emdonse ngendlebe ngokuthi njengoba engumuntu ogulayo angabobhema uma elala ngoba kungenzeka kuthungeleke umlilo kushe umuzi.
Ngokusho kukanina uNkk Bekiwe Mbuyane (80), indodana yakhe ubehlala eyiluleka ngobungozi bokubhema ugwayi uma isilala.
Uthi lawo mazwi akhe akawagwinyanga ngemuva kwalokhu njengoba kwenzeke lokho abemxwayisa ngakho.
Uma echaza ngosizi olumvelele uthi sebelala indodana yakhe wayibona iwokhela ugwayi wayitshela ukuthi ayiphume phandle.
“Ngahamba ngangena ekamelweni lami ngamdonsa ngendlebe ukuthi angalokothi alale nalogwayi wakhe embhedeni. Ebusuku ngizwe ngomzukulu wami elokhu ekhwehlela ngingazi ukuthi yini ebidala lokho,” kusho uNksz Mbuyane.
Uthi ingane iqhubekile nokukhwehlela isimkhahlela kubonakala ukuthi khona okungayiphethe kahle kodwa ekugcineni wavuka wabona kukhanya indlu yonke ilangabi lomlilo.
“Ingane ibisingikhahlela ngaze ngavuka. Ngithe ngivula amehlo ngabona umlilo ususabalele yonke indlu. Ngivukile ngakhipha ingane ngaphindela endlini ngigaqa ngamadolo ngiyobheka yena undodana wami kodwa ngacabanga ukuthi uphumile wabaleka ngoba bekungaphenduli muntu,” kusho yena.
Uthe uze watshelwa ngomakhelwane ukuthi indodana yakhe ibingaphakathi endlini nathi uyasola ukuthi ivukwe kungufa kwayo yahluleka ukuphuma yasha.
UNkk Mbuyane ukhale kakhulu ngokuthi abazi nokuthi bazophumela kuphi njengoba umuzi ushe waphela nokuba bekhuluma yingenxa yekhansela lendawo abakuyo elibabhekile.
UMnuz Lucky Mdlalose ikhansela lakuyo leya ndawo lithe bazozama ngayo yonke indlela ukuthi bakwazi ukulungisa indlu ukuze umndeni ufihle ngoMgqibelo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uyaliphiksa icala uMpisane
2013-02-07 16:46
Durban - Usomabhizinisi waseThekwini uShauwn Mpisane utshele iNkantolo ebhekene namaCala ezamaBhizinisi eThekwini wathi uzowaphika wonke amacala angu-53 abhekene nawo.
Amacala kaMpisane ahlanganisa awokukhwabanisa nokuqamba amanga.
UMabongi Flora-Junior "Shauwn" Mpisane kuthiwa wathola amathenda kahulumeni ngemuva kokuhambisa imininingwano engasilo iqiniso kwabeConstruction Industry Development
Board.
Wagcina ezuza amathenda ka-R140 million.
Esitatimendeni esihanjiswe ngummeli wakhe uJimmy
Howse, ummangalelwa uthe uMbuso umthwesa amacala ngezehlakalo ezifanayo kuphela ushintsha amacala.
Uthe imali engu-R140 million wayithola ngamathenda amahlanu, ahlanganisa eka-R69 million engakaqali ukusebenza futhi engakakhokhelwa.
Uthi akukho muntu olahlekelwe ngale thenda.
Icala liyaqhubeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ibaphithanisile eyengane enengane - Imibono
2013-02-07 10:27
Cape Town - Sekuphume imibiko ethi intombazanyana, 9, yaseMexico ibelethe ingane yentombazane ngemuva kokukhuleliswa ngumfana, 17.
Kuthiwa le ngane ibineminyaka eyisishiyagalombili ubudala ngesikhathi ikhuleliswa ngumfana okumanje ugcwele amathafa, kusho izikhulu zendawo.
Izikhulu zithi zifuna umfana ngoba ingane le ididekile ayazi nokuthi lidumephi.
Abafundi beZindabaNews24 bayaphawula ngalolu daba:
UMusa Mavuso uthe: Kuyathusa ukuthi ingane eneminyaka eyisishiyagalolunye isingaba umama, kudingeka imithandazo.
UMpiloe Zondi uthe: Mina ngibona lokhu kungamanga akuhlaza.
UPhiwe Phelelanie Gumede uthe: Ukhulelwa kanjani umuntu oneminyaka eyisishiyagalolunye?
Kanti akukhulelwa yini umuntu osefike ezingeni lokuthomba, manje ingane encane angaka imitha kanjani?
Liyabhubha izwe!
UThobile D Shabangu uthe: Ukubhubha komhlaba lokhu, njengoba kwenzeka zonke lezi zinto kusho khona ukuthi sekuyiso leso sikhathi ekwakukhulunywa ngaso eBhayibhelini, izikhathi zokugcina.
Seliyabhubha, ukubhubha akusho ukuthi sizofa sonke ngesikhathi esisondwa kodwa libhubha ngezenzo ezenzakalayo kulesikhathi esiphila kuso.
Okholwayo akasale esekholwisisa, kuthi ongaziphethe kahle naye asale eseqhubeka, isikhathi sesiphelile.
Thethelela Nkosi isizwe sakho sidukile
UNonceba Ndovela uthe: Lokhu kungenzeka, ingane iyakwazi ukuthomba ineminyaka engu-8 ubudala.
UMlungisi Cebekhulu uthe: Akusikho ukubhubha komhlaba lokhu, izingane zamanje zithomba zincane, ngaleso sizathu ingakwazi ukuthi ikhulelwe.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kuzoklonyeliswa osomabhizinisi besifazane emikhakheni eyehlukeneComment on this story
BONISWA MOHALE
SEZIHUBELA sakusha ngomcimbi omkhulukazi oklomelisa osomabhizinisi besifazane owenziwa yi-Business Women’s Association (BWA).
Lo mcimbi ozoba ngoJuni 13 ehhotela i-Coastlands eMhlanga, kulindeleke ukuba uhloniphe osomabhizinisi abasiza umphakathi, yilabo abasathuthuka nabesifazane abasebenzela izinkampani ezinkulu.
Uphiko lwaseThekwini lwe-Business Women’s Association lukhiphe uhla lwabesifazane abangu-16 abazobe bencintisana emikhakheni ehlukene.
USihlalo we-BWA eThekwini u-Farzanah Mall, uthe lo mncintiswano waqala ngo-2001 kanti inhloso yawo wukuhlonipha nokugqugquzela abesifazane abenza kahle emikhakheni ehlukene.
Uthe laba besifazane abaqokwayo bathathwa njengezibonelo ezinhle emphakathini.
Emkhakheni wosomabhizinisi abasebenzela umphakathi kukhona uDkt Thandeka Mazibuko onenhlangano i-Sinomusanothando. Le nhlangano isiza abanomdlavuza emakhaya.
Uzobe encintisana no-Denise Towell we-Reach for a Dream Foundation noCarey Moran.
Emkhakheni wosomabhizinisi abasathuthuka kukhona uNokuthula Dladla onenkampani eyenza amabhodi omgwaqo iMegaphase Road Marking and Traffic Signs.
Uzobe egaqele lesi sicoco noRoxanne Krause no-Mitisha Sewpersad.
Kosomabhizinisi asebezimele kukhona u-Beverley Gumbi onenkampani evuselela amakhonteyna, Isivuno Container Business.
Uzobe encintisana noNishi Singh wenkampani yonogada uBhejane Security noLoisa Garland-Els wenkampani i-Imperial Armour.
Kwabesifazane abasezikhundleni eziphezulu ezinkampanini ezinkulu kukhona uKhanyisile Gasa oyisikhulu esiphezulu senhlangano yosomabhizinisi i-Enterprise Ilembe.
Le ntokazi yakwaGasa iqhathwe noShamina Krishnaswamy oyi-Accounts Manager ye-Roro Terminal kwaTransnet eThekwini.
Kukhona noRonelle Pillay oyiRegional Revenue and Sales Manager kwaTsogo Sun.
Umkhakha wokugcina ngowabesifazane abasebenzela izinkampani ezizimele kanti kuwona kuncintisana u-Nishi Chetty, Vimlesh Rajbansi, Michelle Naidoo noShamla Pather.
Umncintiswano we-BWA uxhaswe yibhange iNedbank nenkampani yezokuxhumana u-Telkom.
Uma ufisa ukuba yingxenye yomcimbi thinta uCatherine Smith we-BWA ku-031 563 8496 noma uthumele e-mail ku: [email protected]
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ushonile odlwengulwe walinyazwa
2013-02-06 10:05
Cape Town - Isemhlabathini obandayo intombazane yaseBredasdorp eneminyaka engu-17 ubudala, edlwengulwe yabulawa yizigilamkhuba.
Intombazane ithe ikhipha umphefumulo yawo wokugcina ibisikwazile ukukhomba oyedwa kubadlwenguli.
Abasebenzi esibhedlela saseBredasdorp, la kushonele khona u-Anene
Booysen, bathi intombazane ibilimele kakhulu abakwazi nokuthi bangaqala kuphi uma bechaza, kusho umbiko wephephandaba iDie Burger.
"Besiqala ukubona umuntu olimele ngaloku hlobo kulesi sibhedlela," kusho umthombo okhulume nephephandaba othe akukho isibhedlela ebesingamusiza ngakho.
UBooysen udluliselwe esibhedlela iWorcester, nakhona wadluliselwa eTygerberg Hospital, nala kuyikhona akwaze ukukhipha igama loyedwa wabadlwenguli bakhe.
Umufi wadlwengulwa ngezithuba zasekuseni ngoMgqibelo, ngemuva kokuthi eluthwe yiqulu lamadoda amthatha ehamba nabangani bakhe.
Sekuboshwe abasolwa abathathu ababhekene namacala okuthumba nokudlwengula.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
UMvikeli womphakathi kolukaShembeComment on this story
SIMPHIWE NDWANDWE
IYAQONGA ingcindezi yokuba kuthathelwe izinyathelo iNkosi yaseMaqadini eMzinyathi ngokugxambukela ezindabeni zebandla iNazareth Baptist Church kwaShembe eBuhleni, okwaholela ekutheni kube khona izinhlangothi ezimbili ezibanga ukuhola leli bandla ezizinze khona eBuhleni naseThembezinhle.
Encwadini ebhalwe nguMvikeli woMphakathi, u-Adv Thuli Madonsela, eqondiswe kuNgqongqoshe woMnyango wokuBusa ngokuBambisana neziNdaba zabaHoli boMdabu, uNksz Nomusa Dube, ebhalwe ngoMeyi 29 kuthiwa akacacise ukuthi kungani ezithela ngabandayo ekuthatheni izinyathelo kulandela isikhalo sokuthi iNkosi uMqoqi Ngcobo (osesithombeni) wasebenzisa amandla akhe obukhosi ngokungafanele.
UMnuz Lennox Mabaso, woMnyango wezabaHoli boMdabu, uthe bebengakayitholi le ncwadi kodwa bayamhlonipha uMvikeli woMphakathi ngakho bazimisele ngokuthi bagcine lolu daba luphakathi kwabo bobabili kuphela.
Le ncwadi inqumela uNksz Dube ugwayi katiki imtshela ukuthi ngoJuni 21 kufanele noma kanjani abe semahhovisi oMvikeli woMphakathi eThekwini ukuze aphekwe ngemibuzo ngokuthi kungani kuze kube manje engakaze azihluphe ngokuthatha isinyathelo ngesikhalo esafakwa ngabaseThe-mbezinhle kuye ngokuziphatha kukaNgcobo nyakenye.
AbaseThembezinhle bafaka isikhalo kuMvikeli woMphakathi ngoMeyi nyakenye bemsola ngoku-sebenzisa amandla akhe obukhosi budedengu eziqokela umholi wakhe amthandayo ngoba kwaku-ngcwatshelwa endaweni yakhe.
Okhulumela abaseThembezinhle, uMnuz Nkululeko Mthetho, uthe ibandla lijabule kakhulu ukuthi u-Adv Madonsela ulusukumele udaba lwabo. Uthe phambilini uMnyango wabachitha ngelokuthi uNgcobo ukhulume njengelungu lebandla ngakho lolu daba kufanele lusingathwe ngaphakathi ebandleni.
Uthe kube khona ukuxhumana okuningi phakathi kwabo noMnyango kuphikiswana ngelokuthi iNkosi uNgcobo yakhetha inkosi, ijutshwe ngubani ukuthi yenze leso simemezelo.
“Ngesikhathi kungcwatshwa uThingo uNgcobo waze wathi mina njengeNkosi yamaQadi ngithi umholi wenu ‘ngusibanibani’. Lokhu kusho ukuthi wayekhuluma egameni lakhe njengenkosi,” kusho uMthethwa.
Ukhale ngokuthi kuningi ukucasha ngesithupha okulokhu kuqhubeka ngasohlangothini lomnyango.
“Thina siyibandla sithi ungqongqoshe akasebenzise umthetho wamakhosi uma uNgcobo enecala, angalindi inkantolo ukuthi imthathele isinqumo. Sibona ukuthi uNgqongqoshe usibukela phansi siyibandla ngoba uyakubalekela ukusebenzisa umthetho owengame-le amakhosi. Uma uNksz Dube ebona ukuthi uNgcobo akanalo icala kufanele achaze ukuthi ukusho ngani,” kusho uMthethwa.
Imizamo yokuthola okhulumela abaseBuhleni ayiphumelelanga.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
WASHINGTON DC—
Abatshayeli bezimota ezinkulu abe Zimbabwe abathwala impahla esuka kwele South Africa le Zimbabwe isiya kwele Democratic Republic of Congo (DRC) bathi osomabhizimusi bazalahlekelwa yimali enengi okumangalisayo nxa impi yabahlamuki be M23 ingaqhubeka.
Abatshayeli laba abakhulume besedolobheni le Lubumbashi eDRC bathi kusathule kuleyo ndawo loba nje impi le ibethusa.
Bathi uhulumende we DRC wethule umbiko othi abantu bengethuki ngoba ezalwisana le M23 ize iphele impi le.
Abatshayeli laba bathwala insimbi zokwemba emigodini, okwenjiweyo kwasekuhlolisiswa, inyama, inkukhu lokunye okutshiyeneyo.
Kulezimota ezinkulu ezifika inkulungwane ezedlula edolobheni le Lubumbashi ngelanga zisiya kwele DRC.
Umnu. Albert Ncube, omunye wabatshayela izimota lezi, uthi akwaziwa ukuthi impi le izamemetheka okunganani eDRC.
Ingxoxo Esiyenze LoMnu. Albert Ncube
Umnu. Nsinda Dube, omunye njalo umtshayeli wezimota ezinkulu ose DRC uthi balethemba lokuthi kabasoze bahlukuluzwe ngamalwecatsha eM23.
Ingxoxo Esiyenze LoMnu. Nsinda Dube


text:
Isikhungo sikaMandela sihalalisele u-Obama
2012-11-07 16:19
Johannesburg - Isikhungo iNelson Mandela Centre of Memory, sesihalalisele uMengameli waseMelika uBarack Obama, osephinde waqokwa ihlandla lesibili.
"Egameli lomsunguli wesikhungo owabe enguMengameli wezwe uNelson
Mandela, ibhodi kanjalo nabo bonke abanye esisebenzisana nabo, siyakuhalalisela ngokuqokwa kwakho kabusha njengoMengameli wezwe," kusho umkhulumeli wesikhungo uSello Hatang, esitatimendeni.
UHatang uthe iMelika inguphathina obalulekile ekwenzeni ukuthi i-Afrika ikwazi ukunqoba impi yobubha kanye nokungalingani ngokwamazinga.
"Sinamathemba amakhulu okuthi ubuholi bakho nokusebenzisana nabanye ohulumeni kanjalo nekhono lokubuka izinto ngokujula, konke kuzosiza ekuthuthukiseni imiphakathi."
Ekunqobeni kuka-Obama, ube
nguMengameli wesibili wamaDemocrat ukuthi anqobe kulandelana, lokhu
kwagcina ukubonakala ngesikhathi seWorld War Two.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Ugcine ngokushona owavelelwa yingozi
2013-01-16 08:04
Johannesburg - Kushone indoda, 29, kulandela ukuthi yavelelwa yingozi engaqondakali ngesikhathi ibhukuda ngoSuku lukaNcibijane ePort Alfred, ngokusho kombiko ngoLwesithathu.
IHerald Online ibike ukuthi uLyall Beadon, noyindodana kathishanhloko wasePort Elizabeth, ubulawe yisifo senhliziyo ngoLwesibili ekuseni e-Aurora Hospital, ePort Elizabeth.
Walimala kabi ithambo elisemqaleni ngoJanuwari 1 ngemuva kokugxumela igagasi elamlahla esihlabathini, wabe esefa umzimba wonke, kusukela entanyeni.
- Landela
IzindabaNews24 kuTwitter
- SAPA


text:
Kuzozilelwa abashonile eNigeria
2012-06-04 07:54
Abuja - UMengameli waseNigeria uGoodluck Jonathan usememezele ukuthi kuzozilwa izinsuku ezintathu kusukela ngeSonto, kuzilelwe abantu abangu-153 abashone kuphahlazeka ibhanoyi enhlokodolobha iLagos.
UJonathan ukhulume ngeSonto wathi izwe lonke liyakhalisana nemindeni eshonelwe, kusho isitatimende.
"UMengameli uJonathan, uhlehlise yonke imihlangano ekade ezokuba nayo, uthe abahlali bonke kumele bazile isinsuku ezintathu. Ngale kwalokhu ubiza ukuthi kwenziwe uphenyo olunzuku mayelana nengozi," Kuqhuba isitatimende.
– Landela IzindabaNews24 kuTwitter (@IzindabaNews24).


text:
UZille kumele axolise - ANC
2013-01-23 14:05
Johannesburg - I-ANC kanye nophiko lwayo lwabesifazane bafuna umholi weDA uHelen Zille axolise, bathi waqamba amanga ngesikhathi ethi wayengazi ukuthi uTelkom uxhase isidlo sasekuseni seThe New Age ayesihambele.
"Ngokubona kwe-ANC, izikhathi eziningi uHelen Zille uyakubalekela ukukhuluma iqiniso,” kusho isikhulumi seqembu uJackson Mthembu esitatimendeni ngoLwesithathu.
"Ucasha ngokuthi uyizwi labantu ekubeni elibalekela iqiniso futhi edukisa nomphakathi.”
IDemocratic Alliance ithe isazosibhekisisa lesi sitatimende se-ANC bese iyaphendula ngokuhamba kwesikhathi.
NgoMsombuluko, uZille uhoxile ukuhambela isidlo sasekuseni sebhizinisi ebesihlelwe yiNew Age kulandela imibiko ethi lowo mcimbi uxhaswe ngezimali zomphakathi.
Uthe yena nezinye izikhulu eziphezulu zeDA ezikhathini ezedlule bebeyihambela futhi bekhuluma emicimbini yeNew Age ngoba bebenolwazi lokuthi iyona iNew Age efaka izimali kanye namalungu asuke ethenge amathikithi okungena.
"Kodwa manje ngoba sekuyacaca ukuthi isidlo sasekuseni besixhaswe ngezimali zomphakathi ngamabhizinisi kahulumeni, iDA ngeke isazithamela."
Esitatimendeni lapho ebechaza khona ngokuhoxisa kwakhe, uZille uthe uhoxe ngemuva kokufunda iphephandaba iCity Press, okuyilo leli phephandaba elibike ukuthi u-Eskom, uTelkom kanye noTransnet bachithe izimali ezishisiwe ngemicimbi, ngesikhathi neSABC nayo ngapha ibasakazela ngaphandle kokubakhokhisa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Angase abekwe icala uProfessor
2013-02-25 10:06
Durban – Umculi we-kwaito ongaconsi phansi kwabaningi uMkhonzeni “Professor” Langa angase abekwe icala ngokuthushuka kumaMetroFM Music Awards eThekwini egqoke umfaniswano wamaphoyisa kamasipala, kubika iThe Mercury.
NgeSonto ntambama, amaphoyisa abesethole izinkonondo eziningi ngokufika kwalo mculi eswenke ngomfaniswano wamaphoyisa wawuqedela ngesigqoko.
Okhulumela amaphoyisa kaMasipala waseThekwini u-Eugene Msomi ukuqinisekisile ukuthi kukhona uphenyo oluqhubekayo.
“Amaphoyisa kamasipala asungulwa ngaphansi komthetho iSAPS Act. Uma kuyiqiniso ukuthi uProfessor ubegqoke umfaniswano wamaphoyisa, lokho kuyicala elibomvu. Ngisho noma kungathiwa ubenikezwe imvume, kuba nemibandela ethile,” kusho uMsomi.
Ngokomthetho weSAPS Act ka-1995 abantu abangewona amaphoyisa abavunyelwe ukugqoka umfaniswano ngaphandle uma benikezwe imvume yihhovisi lesifundazwe noma ngukhomishana wamaphoyisa kuzwelonke.
Uma kungenjalo angase abhekane nezinyanga ezine ejele noma ahlawuliswe.
Abatholakalanga abamele uProfessor ukuba baphawule.
Akukhona okokuqala lo mculi egqoka umfaniswano ohambelana nowombutho wezokuvikela kuleli, njengoba enza emcimbini wamaMTN SA Music Awards ngo-2011.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Izikhali kwakungezokuzivikela eMarikana
2013-02-21 14:02
Johannesburg - Ababhikishi baseMarikana babephethe izikhathi ngenhloso yokuzivikela, ngemuva kokuzwa ukuthi abalandeli be-NUM sebebulale abavukuzi ababili, kutshelwe ikhomishaha kaFarlam ngoLwesine.
USiphete Phatsha, ongumvukuzi owalimala ngo-Agasti 16, uthe wayephethe ihawu, induku yensimbi kanye nesagila ngemuva kokuzwa la mahlebezi, okwathi ngokuhamba kwesikhathi achithwa.
"Ngangifuna ukukusebenzisela ukuzivikela uma iNational Union of Mineworkers (NUM) ifika izosihlasela njengaphambilini,” usho kanje ngomlomo katolika.
NgoLwesithathu ngesikhathi ethula ubufakazi uthe wayephethe kuphela induku ngo-Agasti 10 no-11.
Ngesonto eledlule, umvukizi waseLonmin uVusimuzi Mandla Mabuyakhulu ngesikjhathi ethula ubufakazi wathi washaywa wadutshulwa emashini eyayibheke emahhovisi e-NUM aseLonmin Platinum eMarikana ngo-Agasti 11.
UTerry Motau, omele iLonmin, ubuze uPhatsha ukuthi batshelwa ngubani ukuthi abaphathe izikhali.
Uphendule wathi akekho owabayalela lokho, kodwa bazinqumela ngokwabo ukuthi kumele baziphathe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuvalwe izigqebhe eSwazini
2012-12-24 14:30
Mbabane - Amaphoyisa aseSwazini asevale abesifazane ekutheni bagqoke isigqebhe nezikibha eziveza izisu njengoba bethi zibabizela abadlwenguli, kusho abezindaba ngoMsombuluko.
Abephula lo mthetho bangase babhekane nezinyanga eziyisithupha bebhadle ejele.
"Lezi zingubo zenza kube lula kubadlwenguli, ngoba bazikhumula kalula lezi zingubo ezincane abazifakayo," kusho okhulumela amaphoyisa uWendy Hleta ecashunwa yi-Independent Online.
Lo mthetho omusha awuwavumi namabhulukwe aveza ukhalo ngaphandle.
"Bazoboshwa abatholakala bephambana nalokhu," esho.
"Sengike ngafunda ezinkundleni zokuxhumana ukuthi abantu 'sebekhumulana ngamehlo'. Lokhu kuba lula uma abantu begqoke izingubo ezibabambayo noma ezimfushane."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Umndeni uhamba phambili kuHowza
2013-01-08 09:11
Johannesburg - Iningi lezintokazi belihlala lijamele omabonakude balo njalo ngoLwesibili ntambama lifuna ukuzidelisa nje ngaye ohlwelweni oluhlanganisa izithandani i-All You Need Is Love, ku-SABC1.
Uhlanyisa izintokazi ngomzimba wakhe onamankonyane nangomculo wakhe, kusho umbiko wephephabhuku iDrum.
Kunento ngaye evele ikutshele ukuthi wazi konke ngothando nangokujabulisa umuntu wesifazane, okubuhlungu yikho ukuthi ushadelwe futhi uyazifela ngenkosikazi yakhe.
UTsepo Howard Mosese uganwe yipatshaza elinguSalamina Mosese, babusiswe ngengane yentombazane enonyaka.
Leli geza lensizwa selike lalingisa kuGenerations nakuBackstage, kumanje limatasa nge-album yalo yesibili ezokhishwa kungekudala.
Ekhuluma nabezindaba uthi abantu abazi ukuthi unesifo sikashukela, uthi ngesikhathi unkosikazi wakhe ezithwele, wayesaba kakhulu ukuthi ushukela ungase utheleleke nase nganeni.
Uthi ubonga unkosikazi wakhe ngakho konke anakho empilweni.
"USalamina uyikho konke kimi futhi ngila ngenxa yakhe. Benentombazane yami bayikho konke kimi, uma isineminyaka engu-16 ubudala, ngicabanga ukuthi ngizothenga isibhamu kuze ngizohlehlisa bonke abafana abazama ukumnyonyobela," esho encokola.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Drum


text:
BULAWAYO—
Impelaviki edluleyo ayibanga ngenhle emdlalweni kanobhutshuzwayo kwele Zimbabwe ngemva kokuba iqembu elimela ilizwe elama Warriors lehluleke esigabeni sokucina emizameni yalo eyokuyadlala emcintisweni weAfrica Cup of Nations ozadlalelwa kweleSouth Africa ngomnyaka ozayo.
Iqembu leli lidanise isizwe seZimbabwe ngokwehluleka kwalo ukuphumelela ukwedlulela ukuyadlala emcintisweni wezwekazi le Africa ngomnyaka ozayo loba nje belingene emdlalweni wangensonto likhokhela nge 3 ka 1.
Limpumela idale ukuba abalandeli badabukane phakathi baqala ukusola abadlali ngemihlobo ebulenjini kuma Social Networks afana laboFacebook. Kubika intathelizindaba yethu yezemidlalo uJoseph Njanji .
Udaba lukaJoseph Njani lwamaWarriors


text:
UMandela ululamela ekhaya - Maharaj
2012-12-27 08:33
Johannesburg - Lowo owayengumengameli wokuqala wentando yeningi kuleli uNelson Mandela ukhishiwe esibhedlela ngoLwesithathu ebusuku ngemuva kokuchitha uKhisimusi khona, kusho iHhovisi likaMengameli.
“Uzonakekelwa ekhaya lakhe eliseHoughton aze alulame ngokupheleleyo,” kusho uMac Maharaj.
“Sithanda ukubonga abantu bakuleli nabezindaba abebelokhu befisela uMadiba okuhle kodwa, bamnika nesikhathi nomndeni wakhe.
“Sicela kuqhubeke ngaleyo ndlela kuze kube uyalulama."
UMandela, 94, wangena esibhedlela ngoDisemba 8.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON DC—
Ezinye izakhamuzi ze Gwanda Central eziphathisana leziphathamandla ze Grain Marketing Board (GMB) zibikwa zithengisa amabele okumele ancede uzulu olambayo esabelweni se Matabeleland South.
Umnu. Patrick Dube okukhomithi yezokulima edale lephalamende uthi igokoko lamabele elithengiswa ezitolo ngamadollar amahlanu-$5 selithengiswa ngalitshumi-$10.
UDube uthi lokhu sokudala udubo lokusilela kokudla esigabeni seMatabeleland South njalo kucatshangelwa ukuthi zinengi indawo zelizwe lapho okuthengiswa okungela mvumo amabele okumele atholwe nguzulu.
Uthe imuli ezinengi okwamanje zidla ingweqwe zomlomo njengoba zingenelisi ukuthola ukudla.
Uphinde wathi labo abathengisa amabele eGwanda Central ngukhansila waleyondawo obambisana lesiphathamandla sebandla le Zanu PF esifuna ukuncintisa kukhetho oluzayo.
Uthe undoda lo ufuna ukungena kudale le Senate ngakhoke ukhuthele okwamagama ethengisa umumbu okumele utholwe nguzulu.
Ingxoxo Esiyenze LoMnu. Patrick Dube


text:
Akuqokwa abathembeke kuZuma - Mantashe
2013-01-18 16:11
Johannesburg - Alikho ilungu le-African National Congress eliqokelwa esikhundleni ngoba nakhu lethembeke kuMengameli uJacob Zuma, kusho uNobhala Jikelele weqembu uGwede Mantashe.
"Lokhu kukhuluma kungukwedelela okuphinidwe kubantu abaningi abaseqenjini,” kusho uMantashe ekhuluma nabezindaba eGoli.
Ukube ukuhlaziywa kwezindaba bekwenziwa ngendlela, ngabe akukho ukukhuluma okufuze lokhu.
UMantashe uthe iqembu lizohlangana nabahlaziyi nezincithabuchopho mayelana nalokhu okushiwo ngamanye amaphephandaba.
“Lokhu kukhuluma kukhomba ukungazi.”
Ukhulukhuluma kukaMantashe kuza ngemuva kwemibiko equbuke ngemuva wenkomfa yeqembu ebanjelwe eMangaung, ngenyanga eyedlule.
Uthe lolu daba kudingidwe ngalo ngesikhathi kuhlangana ikomidi eliphezulu eqenjini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Inkantolo izonquma ngobuholi base Free State
2012-12-13 16:36
Johannesburg - INkantolo yoMthethosisekelo kulindelekele ukuthi ngoLwesihlanu ikhiphe isinqumo esicelweni esifakwe ngamalungu e-African National Congress ayisithupha.
Isicelo safakwa nguMpho Ramakatsa namanye amalungu amahlanu afuna kuhlakazwe ubuholi beqembu obuphezulu esifundazweni.
Kwenzeka konke lokhu nje, kusele izinsuku ezintathu kuyiwe okhethweni lwezikhundla eMangaung.
Amalungu lawa athi ukhetho lokuqokwa kobuholi olwabanjwa esifundazweni ngenyanga eyedlule aluhambanga ngendlela.
Inkantolo yatshelwa ukuthi ayinqume ukuthi lokhu okwenzeka eFree State, akulungile futhi kumele kugwenywe nangesikhathi esizayo.
I-ANC izobamba ukhetho lokuqokwa kwabaholi abayisithupha abaphezulu, kuzwelonke.
Ukhetho lubhekwe ngabomvu njengoba uMengameli wezwe uJacob Zuma nePhini lakhe uKgalema Motlanthe bezobanga esobengameli.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Konakele konakele - De Sa
2012-12-07 12:02
Johannesburg - Umqeqeshi wezikaMagebhula, i-Orlando Pirates, uRoger De Sa uthi okuzokwenzeka eSoccer City ngoMgqibelo, angakufanisa nokwabonwa yigungane lijahwa yikati, kubika iKickOff.com.
Indod'emnyama izoshikilisana nezimbangi zayo ezinkulu, ezikaMotaung, iKaizer Chiefs.
U-RDS uthi umdlalo wangoMgqibelo uzokuba mnandi kakhulu.
"Abantu baphuma ngobuningi babo uma kuhlangene lezi zinkunzi zaseSoweto. Asibhekile kuphela amaphoyinti kulo mdlalo."
"IChiefs inomdlalo omuhle, lokhu kunyusa ingcindezi. Womabili amaqembu ayathanda uma ehlangana."
U-RDS owake wavimbela iqembu lesizwe, uthi unamathemba okuthi ezakhe zizokwenza kangcono kakhulu kunokwenzeke ngoLwesithathu, ngesikhathi zibhekene neChippa United.
"Sizokhipha wonke amangwevu. Ngiwulangazelele kakhulu lo mdlalo. Phambilini bengike ngibe yingxenye yomdlalo phakathi kweSwallows nePirates, manje yiPirates ne Chiefs."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Bahlukene phakathi ngokuvota - Umbono
2012-11-13 16:24
Cape Town - Owesifazane waseMelika ugandaye umyeni wakhe ngemoto, ngemuva kokungakhombisi kwakhe ilukuluku lokuvotela uMengameli uBarack Obama.
Sibuze abafundi ukuthi kungakanani abakwenzayo ukuqinisekisa ukuthi abantu bavotela iqembu abalithandayo.
Babeke kanje:
USiphiwe Love Khumalo uthe: Mina akukho esengake ngakwenza, ngikholelwa ekutheni umuntu nomuntu unelungelo lokuvotela noma ngabe ngubani afuna ukumvotela ngaphandle kokusatshiswa.
UJikephi Shange uthe: Ngikhankasa ngokuhamba ngingena umuzi nomuzi nginxenxa abantu ukuthi bavotele u-ANC ngoba nginenkolelo yokuthi leli yiqembu elingeza noguquko ezimpilweni zabantu.
U-Ayanda Ifpyb Ntshingwayo uthe: Mina ngiyakhankasa kuyimanje, ngikhankasela iqembu lami Inkatha Freedom Party ukugqugquzela abantu ukuthi kuyavotwa khona bezoba nezwi ekubusweni komphakathi nakubo bonke ohulumeni.
UMelusi Richman uthe: Angikaze ngivote futhi angifisi, ukuthi kuphatha bani kudliwa bani akungifakeli saka ekhaya lokho ftuhi abantu bepolitiki bayafana banamanga bonke.
Umfazi lona ubulawa wukuphapha, usengaze agxobe indoda ngemoto, cha ungumsangano nje kwaphela.
USiniko Nathi Chagi WaseBizana uthe: Sengike ngavota kodwa ngeke ngiphinde, akungisizi ngalutho kunalokho kusuthisa amadoda athile nokuthi kuphasiswa imithetho ephikisana noThixo okuwukuthi nami ngiyamphikisa uThixo ngoba yimi phela okhethe lo muntu oseshaya umthetho.
U-Alfed Monwabisi Mngcele uthe: Mina ngaqinisekisa ukuthi i-ANC iyaphumelela ngesikhathi sivotela ubaba uNelson Mandela,ngavota ngifuna ukuqinisekisa ukuthi iNkatha ayiluwini ukhetho, manje angisenandaba nokuthi ubani ophumelelayo ubani ongaphumeleli.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Ubaba ubulale indodana eyikhipha 'idimoni'
2013-01-21 12:01
Anjo - Indoda eneminyaka engu-53 ubudala, isiboshiwe ngezinsolo ezithi ishaye yabulala indodana yayo ngoba ithi iyikhipha idimoni lenyoka eyihluphayo, kusho umbiko wephephandaba laseJapan.
Isiteshi sikamabonakude iTV Asahi, sibike sathi uKatsumi Nagaya ulimaze kambi indodana yakhe uTakuya, ngesikhathi emngqimuza odongeni, ngemuva kokuthi indodana izihuqe phansi ithi iyinyoka.
UTakuya ungeniswe esibhedlela, nokho kwabikwa ukuthi ‘usekobaba mkhulu’, kuqhuba isiteshi sikamabonakude.
Ubaba lona ube esetshela amaphoyisa konke okwenzekile, wase eboshwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
'Wayebukela umama amadoda ezitika ngengane'
2012-11-13 12:01
Cape Town - Umama onenkinga yokucwila kakhulu otshwaleni, nobethengisa ingane yakhe kwabesilisa kuze bezozitika nayo ngocansi, wayesuke ekhona ebukela ngesikhathi amadoda ezitika ngengane yakhe eneminyaka engu-13 ubudala.
Umama wabe ethengisa indodakazi yakhe ngemali esukela ku-R20, eyithengisela amadoda, kubika iphephandaba iDaily Voice.
Konke lokhu kuhlale obala ngesikhathi umama evela ngaphambi kwenkantolo ngoMsombuluko.
Umshushisi uCecil Engel uthuse inkantolo ngesikhathi edalula ukuthi ingane ibithengiswa kokunye ngo-R50 noma ngo-R100 kokunye kube ngu-R20, waveza nokuthi umama wayehlala abukele ngesikhathi amadoda ezithokozisa ngendodakazi yakhe, ebaleni ngasemzini wakhe noma ngaphandle kwezindawo zokucima ukoma emikhukhwini ngase- Atlantis.
“Uma sebekhokhile, bebethatha ingane baye nayo esikhotheni noma emotweni bazitike ngayo, ngezinye izikhathi nomama naye wayesuke ekhona kwenzeka konke lokhu, mhlampe emi ngaphandle emotweni," kusho umshushisi.
Umama ubebukeka ezididekele ngesikhathi evela enkantolo, ubezama ukuhlanganisa inkulumo yakhe esebenzisa isiNgisi nesiBhunu, ijaji uZwelidumile Sogwagwa uchazele umsolwa ukuthi ubhekene necala lokudlwengula.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kubhikishe izakhamuzi eThekwini
2012-12-07 12:02
Durban - Amakhulu ezakhamuzi zaseThekwini eClaire Estate naseReservoir Hills, kulindeleke ukuba zingenele umbhikisho, emgwaqeni uPalmiet Road, ngoLwesihlanu ekuseni.
Inhlangano yabahlali basemjondolo, ithi bazobamba imashi enokuthula ngenhloso yokuzwakalisa ukukhathazeka kwabo ngokungalethwa kwezidingo, kubika iNewswatch.
Okhulumela Abahlali Basemjondolo uSbu Zikode uthi abahlali bazolibhekisa ehhovisi likaThemba Mtshali, noyikhansela lakuwadi 23, okuyilapho abazomnika khona incwadi yezikhalazo.
Uthi abahlali badiniwe ngokungalethwa kwezidingo endaweni, izidingo ezifana namanzi nokuthuthwa kwendle.
Amaphoyisa asiqaphile isimo.
Ababhikishi ku-Palmiet Road bashise amathayi bajikijela amatshe emgwaqeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Voice of America
Indaba
- IMF: Umnotho weZimbabwe Uzathuthuka Kancane Ngomnyaka Ozayo
- Abantu Abanengi Kabalwazi Uhlelo LweZimAsset
- Abalimi Bathi Inengi Alikaqalisi Ukulungiselela Ukulima Elizweni
- Ukusungulwa Kwenhlanganiso Yokuphathisa Amantombazana Kudala Inkulumo
- NSAA: Ukuvalwa Kwamankampani Kusiphazamisa Umsebenzi
- 'Alakho Ukulwisana Kakubi Amacele eZanu PF'
- Simba Makoni: Unkosikazi Mugabe Akala Lungelo Lokusebenzisa Impahla kaHulumende
- Bayaqala Ukutshengisela Besithi Kasuke Esihlalweni UMugabe
- UNkosikazi Mugabe Ubangela Ukuzamazama KuZanu PF
- Intathelizindaba Zikhuzwa Ukuba Zilobe Okuhle Lokubi Endabeni Eziphathelane Labesifazana
Indaba
Studio 7
LiveTalk


text:
Kugwilize ingane e-swimming pool yasekhaya kubo
2012-12-31 14:29
Johannesburg - Intombazanyana eneminyaka engu-13 ubudala igwilize yashona e-swimming pool esekhaya kubo eKrugersdorp, kusho abahambisa usizo lokuqala eGoli.
Abatakuli bafike kubo kwengane ngezithuba zawo-22:00 ebusuku, isivele ikhishiwe emanzini, bazame ukuyiphaphamisa kwaba nhlanga zimuka nomoya, kusho okhulumela abakwaNetcare 911 uSanti Steinmann.
"Abahambisi bosizo baqhubekile bazama ukuyiphaphamisa kwaze kwaphela imizuzu engu-30 kwangaba khona mehluko. Ingane ishonele endaweni yesehlakalo.”
– Landela Izindaba News24 kuTwitter
(@IzindabaNews24).


text:
Ugwetshiwe umdlwenguli eKZN
2013-02-19 10:02
Durban - Owesilisa olahlwe yicala lokudlwengula intombazanyana, ugwetshwe iminyaka engu-24 yiNkantolo yeMantshi yaseVerulam, kusho amaphoyisa aKwaZulu-Natal ngoLwesibili.
UCaptain Thulani Zwane uthe le ndoda, 40, igwetshwe ngoMsombuluko.
Ngo-Ephreli 2011, le ndoda yadlwengula le ntombazane yakamakhelwane, ingane yayiseneminyaka eyisithupha ubudala.
Le ndoda eyayihlala ePhoenix yayisendleleni egodukayo ngesikhathi edonsela le ngane esikhotheni eyidlwengula.
"Ingane yabe isibikela udadewabo ngalesi sigameko, nowabe esebikela amaphoyisa," kuphetha uZwane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ugwetshiwe usomatekisi owatshengisa isihluku
2012-12-07 12:02
Bloemfontein - Umshayeli wetekisi waseBloemfontein owahlasela umuntu owayehamba ngezinyawo edolobheni unikezwe isigwebo esihambisana nemibandela, kubike iphephandaba iVolksblad ngoLwesihlanu.
U-Aggrey Mojanaga, 43, ugwetshwe yiNkantolo yeMantshi eBloemfontein iminyaka emithathu ebhadla ejele, kuleyo minyaka kuzomele ahlale izinyanga eziyisithupha ejele.
Umbiko uthe iMantshi uJohannes Moeng uyalele ukuba uMojanaga adedelwe ejele ngemuva kwezinyanga eziyisithupha uma eziphathe kahle.
UMojanaga washayisa ngenhloso umhlali wasemgwaqeni, u-Isaac Moalahi, 51, ngetekisi wabe esemgxoba ikhanda phansi emgwaqeni ku-Andrie Pretorius Street ngoMashi ngonyaka odlule.
I-video yesigameko, eyathathwa ngamakhamera e-CCTV, yasatshalaliswa ku-internet.
UMojanaga watholwa enecala lokushaya ngenhloso yokulimaza.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Odilika abane kuthisha owadlwengulaComment on this story
CELANI SIKHAKHANE
‘NGIFUNA lesi sigwebo engizosethula sibe yisifundo kubo bonke othisha nakwabanye abantu abasaqhubeka nokunukubeza izingane nabantu besifazane ngokocansi futhi esizokwazi ukuhlangabezana nentukuthelo yomphakathi ngesenzo sakho sokunukubeza ingane eneminyaka ewu-14 ekubeni unguthisha wayo.”
Lawa kube ngamazwi eMantshi yeNkantolo yesiFunda eSikhawini KwaZulu-Natal, uMnuz Siyabonga Ngesi, ogixabeze uthisha waseNdlamvuzo High odilikajele abane ngokudlwengula ephindelela umfundi oneminyaka ewu-14 abemnukubezela emahlathini aseSikhawini.
URaphael Thusi (40) osebe nguthisha iminyaka ewu-11, ubefundisa iMaths eNdlamvuzo.
Ubebhekene namacala amane awenze ngoMashi wakulo nyaka okudlwengula umfundi ehlathini elibizwa ngokuthi yiPort Danford nelakwaMaholoholo.
UThusi kuthiwa ngesikhathi eqala lo mkhuba wasungula amakilasi angezimpelasonto nalapho atshela khona lo mfundi ukuthi kumele asale abayeke abanye abafundi bahambe.
UNgesi ngesikhathi echaza uthe uThusi waya nomfundi ehlathini wafike wehluleka ukulala naye okokuqala kodwa wamfaka iminwe emsabisa ngokumbulala uma emceba.
Ngokulandelayo waphoqa ukulala naye ekubeni esezinsukwini zakhe wafaka ikhondomu. Okokugcina lapho ebanjwe khona ngamaphoyisa nomphakathi ehlathini walala naye engayifakile ikhondomu.
UThusi kuthiwa ubesephatha ngisho icansi ukuze akwazi ukulala nalo mfundi emahlathini.
“Lesi sigwebo engikunika sona ngifuna sibe yisifundo kwabaningi ngoba zonke izinsuku kule nkantolo sihlale sibhekene namacala okudlwengulwa kwezingane ezincane nogogo asebekhule bafika eminyakeni engu-80, yingakho namhlanje ngikunikeza odilikajele abane kuwona wonke amacala obhekene nawo kodwa uzoyidonsa kanye kanye le minyaka,” kusho uNgesi.
Ngaphambi kwesigwebo, ummeli kaThusi uNkk Amilia Bekker, ucele inkantolo ukuthi kumele imxegisele ingamnikezi udilika jele ngoba unenkosikazi, umuzi awukhokhelayo eMpangeni, imoto nezingane eziyisikhombisa.
Ubeke nesizathu sokuthi kumele inkantolo yazi ukuthi lo mfundi ngesikhathi benza ucansi akukho lapho alinyazwa khona nguThusi.
“Ngaphandle kwalokho uThusi uzimisele ukuthi angakhokha nemali engu-R10 000 ukunxephezela ummangali ngokwenzeka ngoba futhi uqhuba izifundo zakhe enyuvesi,” kusho uNkk Bekker.
UThusi ubeke isizathu esicasule abesifazane abebegcwele inkantolo sokuthi lo mfundi nguye owaqala wamfuna elokhu emwotawota izitho zangasese nokwaholela ekutheni amshele futhi yena wayezitshela ukuthi usekhulile, uneminyaka engu-17.
UMshushisi, uMnuz Bonginkosi Mbokazi, uthe umsolwa uyihlazo kwezemfundo futhi uzehlisile isithunzi ngakwenzile ngoba ubefana noyise kulo mfundi kodwa wabona kungcono amnukubeze esebenzisa ukuthi unguthisha.
Leli cala belihanjelwe ngothisha abebesebenza noThusi nophiko lwentsha nolwabesifazane be-ANC abasijabulele isigwebo bathembisa ukuthi bazoyeseka inkosikazi kaThusi nomndeni womfundi ngoba bayazi ukuthi babhekene nobunzima obukhulu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UMoon ufuna kuhoxiswe amacala
2012-06-27 10:02
Johannesburg - Umdlali weGolden Arrows uBryce Moon osolwa ngecala lokubulala kulindeleke ukuba afake isicelo ngoLwesithathu enkantolo sokuba amacala abekwe wona ahoxiswe, ngokusho kombiko ngoLwesithathu. UMoon, 27, uzofaka isicelo eNkantolo yeMantshi yaseRandburg, kubika iphephandaba iSowetan.
Ubhekene namacala okubulala, ukuzama ukubulala, elokushayela edakiwe nokushayela budedengu.
Usolwa ngokushayisa abulale uMavis Ncube ngo-2009.
Utshele inkantolo ukuthi icala lombuso lincike ezitatimendeni kanye nakofakazi abangathembekile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bahlukene phakathi nge-adoption
2012-07-10 16:20
Cape Town - AbakwaSA Institute of Race Relations bathi abantu baseNingizimu
Afrika bancamela ukukhulisa izingane zezihlobo noma ezabantu ababaziyo
kunokuthi bakhulise izingane abangazazi nhlobo ngokohlelo lwe-adoption.
Zibalelwa ku-5.2 million izintandane ezikhona kuleli.
Abafundi beZindaba News24 babeka izimvo zabo ngohlelo lwe-adoption.
UMduduzi Myeza uthe: Mina ngingayikhulisa kuze kuzokwehla isibalo sezintandane.
UZaza Mbele uthe: Mina
ngingamkhulisa umntwana, inkinga iba sekutheni uma inkane isikhulule abantu
bayayitshela ukuthi akusiye umama wakho lo wena wathathwa ezintandaneni..
okunye okuba yinkinga kuba yimibandela kahulumeni ethi kumele ube nemali ukuze ukwazi
ukunakekela kahle le ngane.
Kithina nje esizidingayo lezi zingane kuba nzima
ngempela ukuzithatha, ngingawa ngivuka nayo ngiyinike lonke
uthando enginalo ngabantwana.
USboniso Emmanuel uthe: Kulula ukukhulisa umuntu onobuhlobo naye kithina ma-Afrika ngoba sinamasiko abuye ahluphe.
Uyokwenzenjani kumuntu ongamazi uma sekudingeka isiko?
UPro Mkhwanazi uthe: Uma kungase kwehle kuqala isibalo sokuhushulwa kwezisu
nesobaba abangondli ezabo izingane singaqala ke sikhulume ngodaba lwe-adoption.
UMbulelo Nxumalo uthe: Isiko lokwenziwa njani?
UMalungelo Chiliza uthe: Mina ngincamela ukukhulisa ingane engingayazi ngoba ngeke ingishiye ekugcineni iphindele kubo.
URT Luthuli uthe: Mina
ngyabonga ngakhulisa ingane yomfowethu ngaze ngayifaka emsebenzini namhlanje
ithi ngiyayithakatha ngoba isino-26.
Angisahlali ngisho ekhaya
ngoba uma ngiyixosha iyagoloza bese iyangithuka....angufune ngane
yamuntu eduze nami.
UNhlanhla Zwane uthe: Kona kunzinyana, kungangcono uma isibongo sifana.
UPhumlani Mlitwa uthe: Ngeke
ngiyikhulise ingane engingayazi imvelaphi yayo, mina ngiyakholelwa osikweni futhi wonke umuntu unesiko lakhe.
Manje uma ngingamazi ngingaphuma ngiye
ngakuphi?
UMbali Ngubane uthe: Ngingayikhulisa kodwa kumele ngiqale kulezi eziseduze kwami kuqala, eziyizihlobo.
UZuko Xaki uthe: Abantwana bayafana, ukuthi uzalwa nugbani akuchazi lutho lokho.
UKhosi Sibisi Xulu uthe: Angisoze.
UThembinkosi Mabika uthe: Kungaya ngokuthi ingakananai leyo ngane, ngingakhulisa kuphela eneminyaka engaphansi kwemibili ubudala.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
† Ubhalisele i-eFiling lapho ungazakhela khona wena ifomu yentela ngosizo lohlelo lwekhompyutha † Uthinte i-SARS Contact Centre ku-0800 00 SARS (7277) noma
Lena indaba lapho umbhali okukanye umxoxi exoxa ngesigameko esithile esake senzeka kuye, ake asibona senzeka komunye noma axoxelwa ngaso. Kuyenzeka kokunye umbhali
UKUKHUNGATHWA ZIMPUKANE nawo emvundeleni lapho ikhulele khona, noma lapho izalele khona noma lapho idla khona iye nakho ekudleni kwabantu. Impukane iphimisela amathe ayo ekudleni ukuze kuthambe, ithi idla ibe ikhipha ekudle ngayizolo.
Khona maduze nje, sizobe sesibona ngoganda-ganda nezitini nokuphithizela okuningi lapho ekwakhiwa khona. Ngalolosuku kuyomele kukikizwe impela! Ezinye izin-daba ezinhle ezokuthi sekuzok-wakhiwa igumbi lapho abalimele befikela khona, igumbi lokuh-linzela, igumbi lezidumbu nalo kungenzeka lakhiwe.
Nazi izinto okufanele uzibheke lapho ungenela umshwalense, ngaphambi kokuba usayine futhi ukhokhe imali yokuqala: Ikhona yini imibandela engafakiwe noma inkathi yokulinda umdayisi womshwalense angazange ayidalule?
Wathi uMprofethi Isaiah ehamba emhlabeni basebahlubuka sebaba namabandla abo.Ngenkathi zikhula lezi zinsizwa zikaBhombela iLanga neNyanga, umprofethi Isaiah wabe ezibiza ngokuthi amakhosi aseKuphakameni.Kwathi lapho esezohamba emhlabeni uMprofethi kwase kuqhamuka umuntu nesibonakaliso ...
Nenkondlo engaboniwe: UMBUZO 5 (Lapho Imihla Yami) Umbuzo omude (190 – 240 amagama) Amamaki ayi-10 . NOMA UMBUZO 6 (Lapho Imihla Yami) Umbuzo omfushane
3 lapho akubalula ukuthi lapha KwaZulu-Natali isibalo sabantu abangenakho ukudla okwenele isingu 3,5 wezigidi - okuyimindeni cishe engu 580, 000.
Esikhundleni salokho, lena yifilimu ehloselwe ukukhuthaza ingxoxo ebanzi emazweni ase-sub-Saharan Afrika ngezimo zengqondo zabafana namadoda nokuphepha ngesikhathi lapho i-HIV ne-AIDS iqhubeka ithinta ukuphila kwezigidi zabantu.
www.PoemHunter.com - The World's Poetry Archive 7 [Zulu, inkondlo] Isithonjana Ngithi lapho ngisi bheka isithonjana sakho obondeni Amehlwana abhanyazela njalo!


text:
Luyaqhubeka ukhetho enkomfeni ye-ANC
2012-12-18 08:04
Mangaung - Kuqalile ukuvota kwezithunywa ze-ANC engqungqutheleni yeqembu ebanjelwe eMangaung, nalapho kuvotelwa khona izikhundla eziyisithupha eziphezulu kule nhlangano.
Imiphumela izomenyezelwa ngokuhamba kosuku.
UMengameli Jacob Zuma uzodlana imilala neSekela lakhe uKgalema Motlanthe kwesokuhola i-ANC.
UCyril Ramaphosa, Mathews Phosa noTokyo Sexwale bazozwana amandla kwesesekela likamengameli.
Kube sekuqokwa uGwede Mantashe noFikile Mbalula kwesikaNobhalala Jikelele weqembu.
UJessie Duarte uhamba yedwa kwesikasekela Nobhala Jikelele.
UBaleka Mbete uzoqhudelana noThandi Modise kwesikaSihlalo.
Kuthi uPaul Mashatile atholane phezulu noZweli Mkhize.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kusakhonya i-ANC eMbabazane
2013-02-20 12:02
Thobani Ngqulunga, The Witness
Durban - Iqembu i-African National Congress namanje kusayilo eliphethe uMasipala waseMbabazane, ngemuva kokuthi iqembu iNational Freedom Party neNkatha Freedom Party baphakamisa ukuthi abasakwethembi ukusebenza kwemeya nomkhulumeni kamasipala.
INkantolo eNkulu eMgungundlovu yanquma ukuthi iMeya uPhindile Strydom nomkhulumeli kaMasipala uMondli Mkhize, babuyiselwe ezikhundleni zabo, nokwamukelwa kakhulu yiqembu i-ANC.
Ngenyanga eyedlule, uNgqongqoshe wezokuBusa ngokuBambisana uNomusa Dube wafaka lo masipala ngaphansi kweso lokhozi.
Iphephandaba iThe Witness, labika lathi uMkhize nonogada wakhe uBonginkosi Ndlovu baphuma ngembobo yenalithi ngesikhathi bedutshulwa besemzini kaMkhize eNtabamhlophe.
Ngemuva kokuthi kumiswe lezi zikhulu, imenenja yesigungu yabeka ezikhundleni imeya entsha nomkhulumeni, bobabili abakwi-IFP, kusho uNobhala we-ANC uSihle Zikalala.
UZikalala uthi ngaphansi komthetho iMunicipal Systems Act neStructures Act, ngumkhulumeli kanye nemeneja kamasipala kuphela abangaba nezwi emhlanganweni wesigungu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- The Witness


text:
Kushone 5 emigwaqeni e-E Cape
2013-01-10 09:02
East London - Abantu abahlanu bashonile ezehlakalweni zezingozi zomgwaqo ezenzeke emgwaqeni ongu-N2, e-Eastern Cape, kusho izindaba zakwaSABC.
Okhulumela abakwa-Arrive Alive, uTsepo Machaea uthi abantu abane beshone engozini eyenzeke phakathi koMthatha neDutywa, ngesikhathi iloli lishayisana neveni.
Kwesinye isehlakalo kushone umuntu oyedwa ngesikhathi kwehla ingozi phakathi kweMount Frere neMount Ayliff, abanye abantu abane balimele, abathathu kubo balimala kambi.
Abalimele bangeniswe esibhedlela iMount Ayliff Hospital.
– Landela Izindaba News24 kuTwitter
(@IzindabaNews24).


text:
WASHINGTON DC—
Abalimi abanengi ezabelweni ezitshiyeneyo zelizwe bathi lokhe bengakabhadalwa yi Grain Marketing Board (GMB) imali yomumbu abawuthengesele inkampani le nyakenye.
Abalimi abase Nkabazwe, eMasvingo le Mashonaland West abakhulume le Studio 7 bathi kabasoze bathengisele iGMB umumbu lamanye amabele lonyaka nxa ingabhadalanga izikwelede zomnyaka ophelileyo.
Bathi abanye abalimi kumele babhadalwe izikwelede eziphakathi kwenkulungwane ezilitshumi lantathu zamadollar - $13,000 kusiya kunkulungwane phose ezingamatshumi amabili amadollar - $18,000.
UMnu. Maqhawe Moyo okukhansili yeSilobela uthi banengi abalimi endaweni le abangabhadalwanga imali nyakenye yiGMB.
Ingxoxo Esiyenze loMnu. Maqhawe Moyo
UMoyo uthi amakhansili eSilobela asebophe isinqumo sokuthi kumele badinge ukukhulumisana loMnu. Tendai Biti, umphathintambo wezemali ngalolu daba.
UMnu. Patrick Dube okukhomithi yedale lephalamende ebona ngezokulima uthi iziphathamandla ze GMB zijayele ukukhuluma amanga ngodaba lokubhadala izikwelede zabalimi.
Ingxoxo Esiyenxe LoMnu. Patrick Dube
UDube uthi lokhu kwenziwa yikuthi kulobusela obumangalisayo eGMB njalo lokwehluleka ukusebenza ngokwethembekileyo.
Iziphathamandla ze GMB ziyalile ukukhuluma le Studio 7 njalo ayisenelisanga ukukhuluma loMnu. Tendai Biti, umphathintambo wezemali.


text:
Kucelwe abokufika ukuthi bashiye eBenghazi
2013-01-25 07:20
Amazwe ase-Europe asecele abantu bakhona ukuba bahambe edolobheni elisempumalanga neLibya, iBenghazi, njengoba iBrithani ithi linobungozi ikakhulukazi kwabaseNtshonalanga kulandela ukubulawa kwabo e-Algeria.
Izikhulu zinqabile ukuphuma nolwazi oluthe xaxa, kodwa iBrithani ixwayise ngokukhula kwempi yamavukelambuso enyakatho ne-Afrika, kuchaza uNdunankulu uDavid Cameron.
Lesi siphakamiso sijabhise abantu baseLibya nabazimisele ngokuheha abatshalizimali bakwamanye amazwe ukuze kwakhiwe kabusha ingqalasizinda kufukulwe nemboni kawoyela eyafadalala ngesikhathi kuketulwa umholi uMuammar Gaddafi ngo-2011.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
I-SARS ingase ishaqe impahla kaMalema
2013-01-31 12:03
Johannesburg - Abakwa-SA Revenue Service (Sars) sebefake amaphepha eNkantolo eNkulu yasePitoli ngenhloso yokuba kushaqwe impahla kalowo owabe engumengemali wophiko lwentsha lwe-ANC uJulius Malema, kusho umbiko ngoLwesine.
ICity Press ku-website yayo ibike ukuthi, ngokwamaphepha afakwe enkantolo, uMalema ukweleta uSars u-R16 million, kanti futhi “akanamali, okusho ukuthi ngeke akwazi ukukhokha lesi sikweletu sakwa-Sars”.
UMalema nommeli wakhe bazosenza namhlanje ngoLwesine isinqumo sokuthi basiphikise yini lesi sicelo.
Uma lesi sicelo siphumelela noma singaphikiswa, yonke impahla kaMalela – ehlanganisa umuzi wakhe oseSandton, nomunye umuzi wakhe kanye namapulazi akhe – ziyothathwa bese zidayiswa esidlangalaleni ukuze imali eyotholakala kukhokhwe ngayo izikweletu zakhe.
ICity Press ibike ukuthi, ngokwemiqulu efakwe enkantolo, abakwa-Sars basalile isicelo sikaMalema sokuboleka u-R4m ukuze akhokhe imali yentela eze ifinyelele kweyango-2011, ngenxa yokuphambana kwenkulumo yakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bazovela abasolwa ngokubulala eKZN
2012-12-07 10:01
Durban - Kulindeleke ukuba abalisa ababili bavele enkantolo eKZN ngoLwesihlanu ngamacala ayisikhombisa okubulala, kusho amaphoyisa.
UMzokhona Mnyandu, 49, noSifiso Mathonsi, 48, basolwa ngokudubula babulale abalisa abayisikhombisa ePomeroy enyakatho neKwaZulu-Natal ngo-Agasti, kusho uColonel Vincent Mdunge.
Laba baboshwa ngoNovemba 27 bavela eNkantolo yeMantshi eNqutu. Icala labo lahlehliselwa uLwesihlanu.
Laba ababulawa bebengamalungu enhlangano yomphakathi elwa nobugebengu ebizwa ngokuthi yiSikebhe endaweni yaseThaleni, eMsinga.
Laba abashona kuthiwa babamba osolwa ngokweba imfuyo, nokwalandela ngokuthi bahlaselwe ngamalungu omphakathi.
"Amalungu eSikebhe abaleka ngezinyawo kodwa avinjezelwa wumphakathi wabahlasela. "
Amalungu ayisikhombisa eSikebhe adutshulwa abulawa kwathi elilodwa noma amabili alimala," kusho uMdunge.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubulawe isalukazi e-PE
2012-11-06 14:02
Johannesburg - Owesifazane oneminyaka engu-93 ubudala, utholakale ebulewe efulethini lakhe elisePort Elizabeth, kusho amaphoyisa ase-Eastern Cape ngoLwesibili.
"Ugogo lona ubehlala yedwa efulethini lakhe, isidumbu sakhe sitholwe ngumsebenzi wasendlini ngoMsombuluko," kusho okhulumela amaphoyisa uCaptain Sandra Janse van Rensburg.
Ugogo lona nguMarjory Uren, kukholakala ukuthi ushaywe ekhanda ngokuthile okuqinile, akwebiwanga lutho.
Ukubulawa kukagogo kwenza sifinyelele kwabathathu isibalo sabantu abadala asebebulewe kulesi sifundazwe kusukela ngoLwesine, kusho uJanse van Rensburg.
Omunye ugogo wahlaselwa ngommese wabulwa esemzini wakhe oseGwabeni, ngoMgqibelo, lona ubeneminyaka engu-82 ubudala.
Kwesinye isehlakalo kubulawe ugogo oneminyaka engu-83 ubudala, ushonele esibhedlela sakwaCentane ngoLwesine, ebulawa wabe esolwa ngokuthakatha.
UNgqongqoshe woMnyango wezokuHlaliswa kwaBantu uHelen Sauls-August uthe lezi zehlakalo azinambitheki futhi azixoleleki.
– Landela IzindabaNews24 kuTwitter
(@IzindabaNews24).
- SAPA


text:
Ufisa abagulayo bazi ngamalungeloComment on this story
LUNGI LANGA
EMUVA kweminyaka eyishumi ephila negciwane lengculazi owesifazane oyisishoshovu saleli gciwane uthi usazimisele ngokuqhubeka nokuthinta impilo yabantu.
Kunokuthi aphelelwe yithemba lapho ethola ukuthi unaleli gciwane ngo-2002, uNksz Lihle Dlamini (37) waseLamontville, wabona kuyithuba lokuthi afunde okuningi ngalo ukuze akwazi ukufundisa abanye.
Kuyimanje ungomunye wabaholi benhlangano elwela amalungelo abantu abaphila nesifo sengculazi iTreatment Action Campaign (TAC).
Ngaphambi kwalokhu ube ngomunye wabethuli bohlelo oluthinta abaphila nalesi sifo, iSiyanqoba – Beat It.
“Njengomuntu othanda ukubuza imibuzo ngangifuna ukwazi ukuthi kuchaza ukuthini ukuba nengculazi. Kodwa ngangingafuni ukugcina lapho nje kuphela,” kusho uNksz Dlamini.
Isikhashana emuva kokuthola ngalesi sifo ungene esibhedlela iMcCord wasiza ukunikela ngolwazi kwabanye ababefuna ukwazi kangcono ngaso.
Lokhu kwaholela ekutheni yena nabesimame ababili baqale isigungu sokweseka labo abanegciwane (support group).
UNksz Dlamini oyisekela likanobhala jikelele kuzwelonke kule nhlangano uthe uyawubona umsebenzi wale nhlangano ebambe iqhaza elikhulu ekutheni kutholakale imishanguzo yalesi sifo.
“Ngisanda kukhuluma nomakhelwane wami ongitshele ukuthi uthe uma eba nezinkinga zokuthola imishanguzo emtholampilo wabatshela ukuthi uyilungu leTAC. Uthe lokhu kushintshe ukwenza kubasebenzi basemtholampilo kwenza bamnike imishanguzo,” kusho uNksz Dlamini.
Uthe akafuni kugcine lapha, ufisa abantu bangasizakali kuphela ngokusabisa ngenhlangano kepha bakwenze ngolwazi lwamalungelo abo.
Uthe uma bazi amalungelo abo bazokwazi ukuthi banegunya lokuthola imishanguzo yabo uma isimo sabo sempilo sesidinga bayithole.
Uphinde wacacisa ukuthi abazami ukulwa nabasebenzi bezempilo kepha bayaqonda ukuthi basebenza kanzima kanti bancane kunesibalo seziguli abazibona usuku nosuku.
UNksz Dlamini uthe yingakho le nhlangano ingasagxilile esifweni sengculazi kuphela kepha sebebhekene nezempilo ngokuphelele.
Kuyimanje bazama ukuveza amasu abo ohlelweni lomshwalense wezempilo kahulumeni iNational Health Insurance.
“Ngiyazi ukuthi abanye abantu bake babone sengathi i-TAC ayisasebenzi njengakuqala kepha abazi ukuthi asisabhikishi manje sesiba nemihlangano neziphathimandla ukuze kuvele izisombululo kwezempilo,” kusho uNksz Dlamini.
Yize seyiminingana iminyaka aseyisebenze esiza abanalesi sifo uthe akazimisele ngokuhlehla kulokhu. Ukufakazela lokhu kuyimanje wenza izifundo zakhe zokuthuthukisa umphakathi.
Yize engakabi naye umntwana uthe akakuboni okuyomvimba ukuthi amthole uma esemdinga ngoba yize enegciwane lengculazi kepha akukho okuvimba ukuthi aphile impilo ejwayelekile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ngiyakwazi ukuzikhulumela - Ramphele
2013-01-29 14:17
Johannesburg - Lowo owayeyisishoshovu sobandlululo uMamphela Ramphele uthe ubezozisholo yena uma ngabe unezinhlelo zokusungula iqembu lezombusazwe.
"Angikaze ngesabe ukuzwakalisa imibono yami uma ithinta umphakathi, kanti-ke ngizozikhulumela futhi noma sengithatha izinqumo ngekusasa," esho esitatimendeni.
Uthe uwazwile amahemuhemu okuthi uzimisele ngokusungula iqembu lezepolitiki.
"Ngithanda ukusho ukuthi angikufihli ukuthi bengixoxisana nabantu bakuleli ngesimo sentando yeningi," kusho uRamphele.
"Lokhu ngikwenza ngenxa yokuthi ngizama ukuthola izimvo ezehlukene njengoba ngizama ukwethula incwadi yami entsha, iConversations
with my Sons and Daughters."
Iphephandaba iRapport libike ukuthi ngesikhathi ehambele eMelika, uRamphele uthe uqongelela imali yokusungula iqembu kanti ungena "kwezepolitiki ukusindisa izwe lakhe".
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Amanani ezitimela avuna abampofu - Umbiko
2012-03-27 14:04
Johannesburg - IPhini likaNgqongqoshe woMnyango wezokuThutha uJeremy Cronin uthi uMnyango uzobamba umhlangano ophuthumayo nabakwaMetrorail, ukudingida ngamanani ezitimela, kubika i-Eyewitness News ngoLwesibili.
UMetrorail, wamemezela ukuthi uzokwenyusa amanani ezitimela ngamaphesenti angu-24 uma kuqala inyanga ka-Ephreli.
UCronin uthi bazama ukuthola ukuthi angeke yini amanani ehliswe.
“Simangele sathuka ngalesi simemezelo. Sithola imibiko eyehlukene”.
Inkampani ithi ukulinyazwa kwempahla kanjalo nezindleko zangaphakathi yikona okunomthelela ekwenyukeni kakhulu kwamanani.
Okhulumela iMetrorail u-Eddie Chinnapin, uthi kubalulekile ukuthi kwenyuswe amanani okugibela.
“Uma ubheka izinga ekwenyuka ngalo impahla, siyaphoqeka ukuthi senyuse amanani."
UChinnapin uthi inkampani yenza konke okusemandleni ukunikeza abagibeli izitimela ezisezingeni.
Amanani ezitimela ahlelwe ngendlela yokuthi avune abantu abahlwempu, kusho iPassenger Rail Agency of SA (Prasa) ngoLwesibili.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Akaze ngilale noKhune - Samkelo
2013-01-28 10:03
Johannesburg - Kuthiwa icala ngumphikwa, kanti omunye ukhomba omunye esweni omunye uvikela iso lakhe.
Isingqazu somlingisikazi uSamkelo Ndlovu, 22, odlala indawo kaLira Khumalo kuMzansi Magic ku-Inkaba ubhodla umlilo kulandela amahlebezi athi nguye ochithe umuzi kaMinenhle Minnie Dlamini, 22.
Kusabalale imibiko ethi uSamkelo, ozokhumbuleka ngesikhathi edlala indawo kaLulu kuGenerations, ube nobudlelwano bezocansi nonozinti weKaizer Chiefs neBafana Bafana
u-Itumeleng “Itu” Khune, 25.
Iphephabhuku iDrum
, lisanda kubika ngokugqashuka kwegoda phakathi kuka-Itu noMinnie, labika lathi baningi abanye osaziwayo kanjalo namantombazane asezikhungweni zemfundo ephakeme, abandakanywa noKhune.
Umthombo weDrum uthi uMinnie ubesekhathele izindlela zikaKhune zenkohlakalo.
Kuthiwa uke wamataniswa nanomngani kaMinnie uBoitumelo “Boity” Thulo, naye ongumethuli wezinhlelo kumabonakude.
USamkelo uthi kungamanga akuhlaza ukuthi wake wazitika ngocansi noKhune futhi kuyamcasula ukuthi abizwe ngedungamuzi.
"Ngaqala ukubona uKhune mhlazana ehamba nomngani wami uSiphiwe Tshabalala, saxoxa nje into engatheni. Akukho futhi okudlula lokho," kuziphendulela uSamkelo.
"OkukaMinenhle kona, cha angimazi. Ngimgcina kumabonakude, kodwa ngiyamhlonipha emsebenzini wakhe."
- Thola lolu daba luphelele kuDrum
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Drum


text:
Kushone ababili embhikishweni eSasolburg
2013-01-23 07:39
Johannesburg - Kushone abantu ababili emibhikishweni ebiphelezelwa wudlame eSasolburg njengoba izakhamuzi ziphikisana nezinhlelo zokufaka lo masipala ngaphansi kowaseParys.
Omunye ushone ngemuva kokulimala ngesikhathi amaphoyisa edubula ngezinhlamvu zenjoloba ababhikishi abebeyigxoba esiteshini samaphoyisa eZamdela.
Ababhikishi bajikijele amaphoyisa ngamatshe bazama ukungena ngendlov'iyangena esiteshini, kusho uLieutenant General Khela Sithole.
"Isixuku sihlasele amaphoyisa ase nawo eyadubula, nalapho kushone khona umuntu oyedwa," kusho okhulumela amaphoyisa uSam Makhele.
Kuthiwa enye indoda idutshulwe ngumshayeli wemoto ngesikhathi kuqhubeka le mibhikisho.
USithole uthe lesi sigameko sizophenywa yi-Independent Police Investigative Directorate.
- Landela
IzindabaNews24 kuTwitter
- SAPA


text:
INigeria inyukile ezibalweni ze-FIFA
2013-02-14 14:02
Zurich - Ompetha bakamuva bebhola lezinyawo e-Afrika, okuyiNigeria, sebenyukele kunombolo-22 ezibalweni ze-FIFA nezioholwa phezulu ngompetha bomhlaba iSpain.
INigeria inyuke ngemuva kokushaya iBurkina Faso, kowamanqamu we-2013 African Cup of Nations, obubanjelwe kuleli laseNingizumu Afrika.
IBurkina Faso yona inyukele kunombolo-37
isuka ku-nombolo-55.
Kuze kube manje iSpain besingakaguquki endaweni yaso, ngenhla kweJalimane ne-Argentina, bese endaweni yesine kuba yiNgilandi.
INgilandi inyuke ngemuva komdlalo wayo neBrazil, ekunombolo-18, iNtaliyane yehlele kunombolo-5.
I-Ivory Coast isalokhu iwahola phezulu amazwe ase-Afrika, njengoba ilele emdaweni yeshumi nambili.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Bavelile enkantolo ngelokubulala eKZN
2012-12-13 12:05
Durban - Abalisa ababili abasolwa ngokubulala izithandani esezindala nokuzebela imali yempesheni zivele eNkantolo yeMantshi eCamperdown, kusho amaphoyisa aKwaZulu-Natal ngoLwesine.
UBhekizwe Mabaso noNhlanhla Mbhele, abaneminyaka engu-28 ubudala bavele enkantolo ngoLwesithathu ngamacala amabili, elokubulala nelokuphanga, kusho uCaptain Thulani Zwane.
Bazophinde bavele enkantolo ngoDisemba 18.
UMfanelo Mkhize, 79, noZamekile Ngidi, 63, batholakala belenga emzini wabo kwaSwayimane, ngaseMgungundlovu, ngo-Okthoba 20.
Amaphoyisa athola ukuthi imali kanye nesibhamu sikaMkhize akukho endlini.
"Lezi zaguga zabe zigcine ukubonakala ngo-Okthona 17 esikhungweni sokuholela impesheni esisendaweni,” kusho uZwane.
Izidumbu zabo zatholwa ngumakhelwane.
Ngesikhathi uMabaso noMbhele beboshwa ngoMsombuluko amaphoyisa athola isibhamu kubona, okukholakala ukuthi ngesikaMkhize.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Akuvikelwe izintatheli - Sanef
2013-01-18 16:11
Johannesburg - Abezindaba bayazinikela emsebenzini abasuke bewenza futhi bawenze ngokufanelekile, ngalokhu kumele bavikeleke ekuhlukumezekeni nasekugxambukeleni, kusho abeSA National
Editors' Forum (Sanef).
Inhlangano yabahleli igxeke isehlakalo esenzeke eJele iGroenpunt Prison, eBloemfontein, la khona izintatheli zithole ukuhlukunyezwa ziboshwa.
"Izintatheli zithe izikhulu zasejele azigcinanga ngokucisha izithombe ebeziqoshiwe, kodwa ziphinde zazishaya."
Abezindaba bathwebule ojele beshaya kanzima isiboshwa.
Ukucishwa kwezithombe kungenye yezindlela zokuzama ukuqeda ubufakazi, kusho iSanef.
"ISanef ishaqekile ngokuhlukunyezwa kwezintatheli ebezimenywe ukuthi zizocoshela ukuhambela ejele kwezikhulu zePhalamende. Ekugcineni zizungezwe ngojele ebebehlomile baziphoqa ukuthi ziphume ezimotweni, zase zihlukunyezwa."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UmkaZuma uqwashise ngesikashukelaComment on this story
LUNGI LANGA
UMKAMENGAMELI Jacob Zuma, uNkk Bongi Zuma, uMaNgema, uyale abantu ukuthi bayeke ukuzidalela isifo sikashukela ngokungazinakekeli ngendlela abadla ngayo.
Ekhuluma emcimbini wokuqwashisa ngalesi sifo esibhedlela eMshiyeni obuhlelwe yinhlangano yakhe, iBongi Ngema-Zuma Foundation, uthe kunabantu abadla ngendlela engesiyo nabanemikhuba ebabeka ezingeni eliphezulu lokuthi bathole lesi sifo.
“Abantu kumele banakekele indlela abadla ngayo ukuze baqikelele ukuthi abaphathwa yilesi sifo. Lapha eNingizimu Afrika babalelwa ku-4 million abantu okuthiwa banesifo sikashukela,” kusho uMaNgema.
Ugxeke nomama bezingane ngokona ikusasa lezingane zabo ngokuzitotosa.
“Njengoba abantu abaningi sebenengane ngayinye bagcina bephatha izingane zabo njengezithixo. Ingane ayinike yonke into ngisho ingasayilungele njengokuyinika ama-chips namasoseshi ekuseni ivuka noma uma ikhala ayithulise ngokuyithengela ukudla okungenampilo engaboni ukuthi uyisondeza ekutheni ibe sengcupheni yokuba nesifo sikashukela ngelinye ilanga,” kuchaza uMaNgema.
Uthe abanye bakholelwa ekutheni izingane zabo zinempilo uma zinesisindo esiphezulu kanti lokhu akunjalo.
Lo mcimbi bewuhanjelwe ngumlingisi wethelevishini odlala indawo kaSara kuGenerations, uDelisile Malinga.
UDelisile naye onemikhankaso ngesifo sikashukela uthe akumele abantu bafe ngenxa yokungabi nolwazi.
“Kuqala abantu bakithi bebebulawa yisifo sengculazi ngoba bebengenalo ulwazi olwenele ngaso, manje sekungcono ngenxa yemikhankaso kahulumeni. Namanje bekufanele abantu bangabulawa yisifo sikashukela ngenxa yokungabi nolwazi,” kusho uDelisile.
UNgqongqoshe wezeMpilo KwaZulu-Natal, uDkt Sibongiseni Dhlomo, uthe lesi sifo singesinye seziyinkinga enkulu kuleli.
Uthe kwamanye amazwe lesi sifo asiyiyo inkinga ngoba ukunakekela impilo kuyinto ebekwa phambili.
Ubale utshwala, ukubhema njengezinye zezinto ezibulala abantu kakhulu kuleli wanxusa abantu ukuthi baziyeke lezi zinto.
“Akuqondakali ukuthi yini eyenza umuntu avele asukele ugwayi awubheme noma aphuze utshwala. Mina angithi abantu abehlise utshwala kodwa ngithi ababuyeke kwaphela,” kusho uDhlomo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Amaphoyisa adubule abulala unogada
2012-12-13 07:40
Bloemfontein - Kudutshulwe kwabulawa unogada ebhange eliseBothaville, eFree State, kusho uphiko oluphenya ngamacala athinta amaphoyisa i-Independent Police Investigative Directorate ngoLwesithathu.
Lesi sigameko senzeke ngoMsombuluko ngemuva kokuthi amaphoyisa ebikelwe ngezigebengu ebezingaphakathi e-Absa Bank,
kusho okhulumela uphiko uMoses Dlamini esitatimendeni.
“Amaphoyisa abe esephuthuma khona ngesikhathi esifanayo nonogada bakwaFidelity.
Onogada namaphoyisa bebehlome ngezibhamu, kwathi unogada exwayiswa ngamaphoyisa ukuba abeke phansi isikhali wangakwenza lokho, ase eyamdubula amaphoyisa.
Amaphoyisa nonogada bangene ngeminyango eyehlukene nokudale ukuthi bangabonani.
"Akukaboshwa muntu, uphenyo luyaqhubeka," esho uDlamini.
- Landela
IzindabaNews24 kuTwitter
- SAPA


text:
Zinezigqinamba nezikole ezizimele - Isasa
2012-12-05 14:02
Johannesburg - Awuqondile kahle umqondo wokucabanga ukuthi zonke izikole ezingekho ngaphansi kukahulumeni, zisesimweni esingcono, lowo umqondo owedukile, kusho abe-Independent Schools' Association of SA (Isasa), ngoLwesithathu.
Umkhulumeli we-Isasa uPrim Gower uthi zikhona izikole ezizimele ezidinga uxhaso.
"Iqiniso wukuthi kunezikole ezizimele ekumele engabe ziyaluthola uxhaso, lezi zikole zikhokhisa imali ephansi ekhonekayo. Angeke kwathiwa zingcono kunezikole ezingaphansi kukahulumeni."
I-Isasa isho kanjena ngesikhathi iphendula uNgqongqoshe woMnyanho wezeMfundo u-Angie
Motshekga, ophawule wathi akumele kuqhathaniswe izikole ezizimele nalezo zikahulumeni.
Ungqongqoshe usho lokhu ekhuluma nephephandaba iCape Times ngoLweibili, ngemuva kokudedelwa kwemiphumela yabafundi ababhale ukuhlolwa kukazwelonke.
UMotshekga ukhale ngokugcwala kakhulu ezikoleni zikahulumeni, wathi: "Angeke uqhathanise ama-aphula nobhanana."
Imiphumela yabafundi bakwa-Grade 1 kuya ku-Grade 9, babhala ukuhlolwa ngoSeptemba, iveze ukuthi bancane kakhulu abafundi abakwazi ukubhala nokubala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Zibhubhisile izikhukhula ePhilippine
2012-12-04 16:28
Manila - Isishingishane iTyphoon Bopha ehlasele ePhilippine, isidlule nemiphefumulo yabantu abangu-43, kusho umbiko wezindaba zesiteshi sikamabonakude i-ABS-CBN, sibika sisendaweni yesehlakalo.
"Sengibale izidumbu ezingu-43," kusho intatheli uVina
Araneta, ebika esendaweni yesehlakalo edolobheni iNew
Bataan, eningizimu neMindanao.
Okwamanje izikhulu azikakwazi ukuqinisekisa isibalo sabantu abashoni.
IMeya yedolobha uLorenzo Balbin, utshele abezindaba wathi abantu abaningi abashonile ngabasedolobheni elingumakhelwane, abakhukhulwe yinkanyamba.
Isikhulu samaphoyisa uLieutenant-Colonel Lyndon Paniza, uthe kuminze nesosha elilodwa eNew Bataan, ngesikhathi kukhukhuleka inkambi.
Lesi sishingishane sihlonzwe njengesikhulu kakhulu kwesezake zabonakala ePhilippine kulo nyaka, izinkulungwane zabantu seziphoqeke ukuthi zibaleke ziyokhosela ezindaweni eziphephile.
– Landela Izindaba News24 kuTwitter
(@IzindabaNews24).


text:
Izimvula ezinkulu zibulale 34 ePakistan
2013-02-06 14:03
Islamabad - Izimvula ezinamandla zibulale abantu abangu-34 ePakistan, ikakhulukazi enyakatho ntshonalanga yomngcele ne-Afghanistan, kusho izikhulu ngoLwesithathu.
Isifunda esikhahlamezeke kakhulu iKhyber Pakhtunkhwa esisenyakatho ntshonalanga, nokuyilapho khona lezi zimvula ezinamandla zangeSonto kuya kuLwesibili, zidlule nemiphefumulo yabangu-25 kwasala kulimele abangu-57, kusho ababhekele izinhlekelele esifundazweni.
Kuphinde kwabikwa ukuthi amasosha amathathu adukile ngemuva kokuhlaselwa kwesithwathwa.
Bangu-8 abantu abashonile maphakathi nesifundazwe sasePunjab, kusho uShahzad Abbasi, okhulumela abezinhlekelele ePunjab.
Kushone oyedwa kwathi omunye walima ngesikhathi beshaywa umbani khona ePakistani, eKashmir, kusho isikhulu soMbuso, uShahid Hasan Malik.
Izwe lasePakistan lihlaselwe yizikhukhula ezikhathazayo kule minyaka emithathu eyedlule, kuhlanganisa nalezo ezihlasele ngo-2010 ezingakaze zabonakala emlandweni, zashiya kushone cishe abantu abangu-1 800 kwathi abangu-21 million zabashaya kabuhlungu ngezindlela ezahlukene.
- Landela
IzindabaNews24 kuTwitter
- Sapa - AFP


text:
UMorsi emizamweni yokuletha uxolo
2013-01-31 07:27
Cairo/Berlin - Iziphathimandla zase-Egypt zenza konke okusemandleni ngaphansi komyalelo kaMengameli Mohamed Morsi,ukuqeda ukuchitheka kwegazi ezweni kusukela athatha amandla.
Kudutshulwe kwabulawa abanye ababhikishi ababili ngaseTahrir Square ngoLwesithathu, ngemuva kosuku inhloko yezombutho wezempi isandla kuxwayisa ukuthi izwe lingase lifadalale uma abalandeli nezimbangi zikaMorsi bengathelelani amanzi.
Sekubulawe abantu abangaphezu kuka-50 kulezi zinsuku eziyisikhombisa zemibhikisho.
- Landela
IzindabaNews24 kuTwitter
- Reuters


text:
Kuboshwe izigilamkhuba oSizweni
2012-12-31 14:29
Durban - Amadoda amane azolala ebaliwe kulandela ukubanjwa nezibhamu ezingekho emthethweni kanye nemoto yokwebiwa.
Lokhu kwenzeke endaweni yasoSizweni, kusho amaphoyisa aKwaZulu-Natal, ngoMsombuluko.
Okhulumela amaphoyisa uLieutenant Colonel Jay Naicker uthi amaphoyisa alunywe indlebe ase ebopha abasolwa ngeSonto ebusuku abanye babanjwa ngoMsombuluko.
Laba bebesendleleni eya eBallito, babanjwe nezibhamu ezingama-9mm nezinhlamvu kanye nemoto eyiMazda Sting.
Imoto yebiwa eMandeni ngenyanga kaSeptemba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
WASHINGTON DC—
Amapholisa athi kasavumeli ukwabiwa kwama-radio eShortwave aphiwa uzulu zinhlanganiso ezizimeleyo ngoba esithi alakho ukusetshenziswa ukugenqula uhulumende.
Isikhulumeli samapholisa uNkosikazi Charity Charamba utshele intathelizindaba eHarare ngoLwesithathu ukuthi inhlanganiso lezi zisebenza lamanye amabandla ezombusazwe ukwabela uzulu ama-radio la ngenjongo yokubangela ukungezwani elizweni.
Inyathelo lamapholisa leli lisolwe kakhulu zinhlanganiso ezizimeleyo ezigoqela iaMisa-Zimbabwe. Inhlanganiso le ilwela amalungelo entatheli njalo ikhankasela ukwethulwa kwembiko kungelamigoqo.
Kumaviki edluleyo amapholisa seke angena emawofisini enhlanganiso ezithile esithi adinga ama-radio la.
NgolweSithathu angene endlini yommeli weLuveve edale lephalamende uMnu Reggie Moyo olilunga leMDC-T ekhokhelwa nguMnu Morgan Tsvangirai, esithi adinga lawa ma-radio.
Kodwa katholanga lutho. UMoyo usole kakhulu isenzo samapholisa lesi.
Ingxoxo loMnu Reggie Moyo


text:
Bathathane ku-Twitter uNonhle noCndo
2012-12-06 12:02
Kgomotso Moganedi, Daily Sun
Johanesburg - Unontandakubukwa uNonhle Thema uthathane noDJ Cndo, kwaba ncane indawo, emthombeni wezokuxhumana iTwitter, kubika iDaily Sun.
Uchuku kuthiwa luqalwe nguNonhle obhale wathi: “UDJ Cndo uthandana noMsawawa. Awu bantu! Mdala kakhulu, angamzala nokumzala.”
UDJ Cndo, ogama lakhe langempela nguSindisiwe Zungu, kumthukuthelisile lokho naye waphendula.
“Nonhle, kumele lokho ungitshele ngqo emehlweni! Ungang’jwayeli kabi. Ngizok’shaya ubuyele ekubeni ngusaziwayo mina. Uzama udumo ngami,” kuphendula uDJ Cndo.
Iphephandaba likhulume noDJ Cndo, obesanda kubuya ohambweni lwakhe lwase-Europe, wathi uphoxekile ngokuziphatha kukaNonhle.
“Angazi noma lokhu akwenzayo umkhanaso wakwaNandos yini, wokwenza abantu bayinake bese bethenga inkukhu yabo. Nokho-ke angithandani noMsawawa,’’ kusaqhubeka uDJ Cndo.
UDJ Cndo uthe ubemthukuthelele uNonhle kodwa manje usekudlulisile lokho, uphinde waxolisa nangokumthuka.
UNonhle ukuphikile ukuxabana kwakhe noDJCndo wathi: “Abantu bahlale benesizungu, angazi bangifunani.”
- Thola ezinye izindaba
zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Bazoqhubeka nokutakula abavukuzi
2012-05-25 12:19
Johannesburg - Iyaqhubeka imizamo yokutakula abavukuzi abangekho emthethweni abavaleleke emayini yegolide eGoli, kusho abahambisa usizo oluphuthumayo.
Okhulumela abahambisi bosizo uRobert Mulaudzi uthi kumanje balindele izikhulu zoMnyango wezokuMbiwa Phansi naMandla ukuthi bazobhekisisa isimo semayini bese benza isiphakamiso.
"Uma sebeqede ukuhlola imayini sizoqhubeka nomsebenzi."
Abatakuli bayazi ukuthi abavukuzi ababili babhajwe ngakuluphi uhlangothi lwemayini.
Bobabiki abavukuzi badabuka eZimbabwe, bayingxenye yalaba ekade bevukuza emayini eyavalwa eWest
Rand.
Abayisithupha bakwazi ukuphunyuka, base behlaba umkhosi.
Abanye sebetakuliwe.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Eza ayanyelela amaChilli Boys
2013-02-18 07:10
Cape Town - IChippa United izitakule emsileni wePremiership ngokushaya iBlack Leopards ngo 3-1, emdlalweni obanjelwe enkundleni yezemidlalo iPhilippi Stadium, ngesonto.
Lo mdlalo wamaChilli Boya bewungowokuqala ngaphansi komqeqeshi uWilfred Mugeyi, othi ezakhe zidlale umdlalo omuhle kakhulu.
Iqembu likunombolo-14 ngenhla komkhaya walo i-Ajax Cape Town naMaZulu.
Abadlali abashayele iChilli Boys amagoli kube Masibusane Zongo, Welcome Qalanto kanye noPetrus Ngebo, ovalele elokugcina.
Ele Leopards lishaywe nguDavid Zulu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
HARARE LEWASHINGTON DC—
Idale le Senate lamukele ugwalo oluzaba yisisekelo sombuso esitsha olweDraft Constitution ngolweSine kungela kuphikisana ngemva kokwamukelwa kwalo lidale leHouse of Assembly ngolweSithathu.
Ngemva kokuhluzwa ngokugcweleyo kombiko wekhomidi ebiloba isisekelo sombuso esitsha eyeCOPAC lidale lephalamende ngolweSithathu, ele Senate lenelise ukwamukela kungela kuphikisana isisekelo lesi ngelanga elilandelayo langolweSine.
Kubika intathelizindaba yeStudio 7 uMark Peter Nthambe osethulela lolu daba eseHarare.
Intathelizindaba yethu u Mark Peter Nthambe usethulela loludaba.
Udaba Silethulelwa Ngu Mark Peter Nthambe
Kunjalo ikhomidi yedale lephlamende ebona ngokulotshwa kutsha kwesisekelo sombuso welizwe, iCOPAC ithi isithole izigidi phose ezine zamadollar-$3,6 million, ebikwa ithenjiswe zinhlanganiso eziphathisa ngoncedo lwemali kanye lakuhulumende.
Imali le izasetshenziswa kunhlelo zokwazisa uzulu okumunyethwe lugwalo olukhangelelwe ukuba yisisekelo sombuso esitsha olweDraft Constitution.
Ingcwethi ecubungula ezombusazwe njalo engunobhala obona ngokuqoqwa kwenhlelo zebandla leMDC elikhokhelwa nguMnu. Welshman Ncube, uMnu. Qhubani Moyo utshele uChris Gande weStudio 7 ukuthi uyasithakazelela lesi sehlakalo.
Ingxoxo loMnu. Qhubani Moyo


text:
Kungase kuboshwe amanye amaphoyisaComment on this story
BAWINILE NGCOBO
UPHIKO oluphenya ngamacala athinta amaphoyisa kuleli i-Independent Police Investigative Directorate (IPID) luthi lungase lubophe amanye amaphoyisa ngamacala okushaya ngenhloso yokulimaza nokubamba inkunzi, kulesi sifundazwe.
Okhulumela lolu phiko uMnuz Moses Dlamini usho kanje emuva kokuboshwa kwamaphoyisa ayisithupha.
Uthe bayaqhubeka nophenyo lwabo emuva kokuthi kuboshwe la maphoyisa, amahlanu awo, ashaqwe esiteshini asebenzela kuso eCavendish, eMalvern ngoLwesine ebusuku, elinye laziyisa kubaphenyi balolu phiko ngoLwesihlanu ekuseni.
La maphoyisa ophiko, iProtection Security Services, uWarrant Officer Kirubabhum Naidoo (33), noConstable Bukani Dlamini (29), Good-Enough Dlamuka (34), Mandlakayise Mkhwanazi (32), Kenneth Gwala (33) no-Ayanda Gwexa (32) bavele eNkantolo yeMantshi eThekwini ngoLwesihlanu bakhishwa ngebheyili ka-R1 000 umuntu ngamunye.
I-IPID ithi phakathi kwezinye izinto azenzayo la maphoyisa abeka izidakamizwa emizini yabantu bese ebabamba inkunzi ngokuthi athi abakhokhe ukuze bangaboshwa.
Ngesikhathi ibakhipha ngebheyili iMantshi u-Anitha Govender, ithe akukho okungenza ukuthi laba basolwa bagcinwe ezitokisini ngoba umbuso ubungaphikisani nesicelo sebheyili.
Unxuse abasolwa ukuthi bangaxhumani nofakazi kuleli cala njengoba kuvela ukuthi bayabazi futhi bazi nalapho behlala khona.
Ngesikhathi umbuso uchaza ngamacala abekwe la maphoyisa uthe basolwa ngokuthi bagasela kwenye indawo lapho babesola khona ukuthi kukhona owayedayisa izidakamizwa.
Kuthiwa la maphoyisa afike angena ngenkani, afaka upulastiki ekhanda lomunye wabamangali, wancisheka umoya, aphula induku yomshanelo, amdlokodla ngayo ezinqeni.
La maphoyisa asolwa nangokuthatha ngenkani imali kunina womunye wabamangali.
Kuthiwa athatha u-R5000 kodwa abhala phansi ukuthi athathe u-R700.
Ngesikhathi eboshwa amaphoyisa kuthiwa uNaidoo utholwe nensangu, izidakamizwa, izinhlamvu nesibhamu okungekho emthethweni.
Ummeli wala maphoyisa, uJayshree Baijnath uthe uyamangala ukuthi abekwe icala lokudlwengula kodwa kube kuthiwa asebenzisa umshanelo ukudlokodla lo wesilisa ezinqeni.
Uthe akusilo iqiniso ukuthi uNaidoo utholwe nezinto ezingekho emthethweni ngoba isibhamu atholwe naso ngesomsebenzi, izidakamizwa atholwe nazo ubephuma nazo endaweni abezithole kuyo esayozibhala encwadini okubhalwa kuyo okusuke kutholwe amaphoyisa lapho elwa khona nobugebengu.
Uthe la maphoyisa asebenza amacala abucayi okubalwa kuwo nawezidakamizwa.
La maphoyisa azophinde avele eNkantolo yaseThekwini ngoJulayi 18 ukuze anikwe iNkantolo okuzoqhubeka kulo icala.
Umbuso uveze ukuthi bonke ubufakazi sebuqoqiwe njengoba izitatimende zofakazi zithathiwe ngisho incwadi kadokotela yalo owadlokodlwa ngenduku yomshanelo isikwidokodo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Baya enkantolo abasolwa ngokubulala
2012-09-03 10:03
Cape Town - Azovela ngaphambi kwenkantolo amadoda amathathu asolwa ngokubulala ibhungu elabe liyohlangana nabo libathengisela ibhayisikili lalo elisezingeni, kusho imibiko ngoMsombuluko.
Iphephandaba iCape Times ibike ukuthi abasolwa babamba u-Olwyn Cowley, 21, bamthumba base bembulala.
Laba bahlangana noCowley ku-webisite yakwa-Gumtree, evamise ukusetshenziswa abantu uma kukhona abakumakethayo.
Isidumbu sakhe satholakala olwandle iMonwabisi Beach ngoLwesihlanu, wabe edutshulwe kabili ekhanda.
Ngokuhamba kwesikhathi kwatholakala ibhayisikili lakhe eliyi-BMW 325 TI, ndawana thize eMitchells Plain.
U-Anti kaCowley u-Anita Hanekom utshele iphephandaba wathi umshana wakhe wahlangana nabathengi ngoLwesibili, base bevumelana ukube bahlangane kuze kuzoqinisekiswa isivumelwano sokudayiselana.
Abasolwa baya eNkantolo yeMantshi eMitchells Plain ngoMsombuluko, amaphoyisa afuna indoda yesine ekuthiwa nayo iyabandakanyeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
'Sasingeke siqambe amanga isiguli'
2013-02-14 12:02
Bloemfontein – Umyeni wenkosikazi eyayigulela ukufa eyathi yadlwengulwa, uthe ngoLwesithathu udumele ngesinqumo sokuthi unesi wesilisa utholakale engenacala.
UDirk Lombard, obengekho enkantolo ngoLwesithathu ngenxa yomsebenzi, uthe uyajabula kodwa ngoba unkosikazi wakhe akasekho emhlabeni ngoba ubezobona umsolwa esekhululiwe, kubike iVolksblad.
UMagda Lombard, 51, wabulawa yisifo somdlavuza ngemuva kwenyanga ebike ukuthi udlwenguliwe.
Umyeni wakhe uthe wayengeke aqambe amanga ngokuthi udlwenguliwe.
Kodwa iNkantolo eNkulu yaseFree State ithole ukuthi abukho ubufakazi obubambekayo bokuthi ngempela uMichael Moema, 33 walenza leli cala.
"Lapho akhona manje, uhleli ngokuthula. Owamdlwengula ngeke adlule eNkosini. Ezulwini uzojeziswa,” kusho uLombard.
Khonamanjalo, uMoema yena uthe uyajabula ngokutholakala emsulwa.
Ngesikhathi kukhishwa isigwebo, abasebenzi basesibhedlela bagcwale intokozo bejabula kukhala namakhwela, ngaleso sikhathi uMoema obegcwele umunyu uvele wazimboza ngesikhathi esephuma.
Ngaphandle kwasenkantolo uthe amacala abethweswe wona abengamanga. Wathi uyajabula ukuthi iqiniso selivelile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA